МИССИОНЕРЛАРНИНГ ЖАМИЯТ ФАРАВОНЛИГИНИНГ ХАТАРЛАРИ — Zamaxshariy.uz\nМИССИОНЕРЛАРНИНГ ЖАМИЯТ ФАРАВОНЛИГИНИНГ ХАТАРЛАРИ\n31 июля, 2018 admin Без рубрики\nМиссионерлик ҳаракати, агар олди олинмаса, нафақат инсонларнинг эътиқодига, балки турли дин, миллат ва элатларнинг ҳамжиҳатлигига ҳам рахна солиши мумкин. Кейинги вақтларда миссионерлик ҳаракати дунё миқёсида диний ақидапарастлик, фундаментализм, экстремизм, терроризм, гиёҳвандлик каби глобал муаммолардан бирига айланиб бормоқда. Бу иллатга қарши курашиш ҳозирги вақтда кўплаб мамлакатларда долзарб масалалардан бири сифатида эътироф этилмоқда.\nШу ўринда миссионерлик ва прозелитизмнинг мазмун-моҳиятига ҳам тўхталиб ўтсак.\nМиссионерлик — бир динга эътиқод қилувчи халқлар орасида бошқа бир динни тарғиб қилиш.\nПрозелитизм — бу тўғридан-тўғри бирон бир динга ишонган фуқарони ўз динидан воз кечишга ва ўзга динни қабул қилишга мажбур қилиш.\nМиссионерлик ва прозелитизм дин билан боғлиқ ҳолда шаклланган ва мутаассибликка асосланган ҳодисалар ҳисобланади. Миссионерлик сўзи лотин тилидаги “missio” феълидан олинган бўлиб, “юбориш”, “вазифа топшириш”, миссионер эса “вазифани бажарувчи” деган маъноларни англатади. Миссионерликнинг мақсади ҳеч қайси динга эътиқод қилмайдиганлар ёки бошқа динларга мансуб шахсларни муайян динга киришга даъват этишдир. Аслида эса кўпгина миссионерлар муайян ижтимоий гуруҳнинг сиёсий мақсадларини амалга оширишни ўз олдиларига вазифа сифатида қўядилар.\nБундай диний даъватлар ўзга мамлакатлар ҳудудида амалга оширилса “ташқи” миссионерлик деб, давлатнинг ўз ҳудудида динсиз (атеист) ва бошқа динга мансуб шахслар орасида амалга оширилса “ички” миссионерлик деб юритилади.\nМиссионерликнинг ўта фаол кўриниши прозелитизмдир. Прозелитизм бирон бир динга мансуб инсонларни руҳий ва турли хил таъсир усуллари орқали ўз динидан воз кечтириш ва ўзга динни қабул қилишга эришишдан иборат.\nМаълумотларга кўра, дунёдаги умумий миссионерларнинг 2/3 қисмини христиан миссионерлари ташкил этади. Хусусан, протестантлик замонавий миссионерликнинг асосий ҳомийси қолмоқда. Уларнинг фаолияти кўплаб давлатларда катта мувафақият келтирган. Ҳозирги кунда Жанубий-Шарқий Осиёдаги анъанавий равишда буддавийликка эътиқод қилиб келган айрим мамлакатлар аҳолисининг катта қисми ёки аксарияти христианликка эътиқод қилиши ана шу зафарли юришларнинг натижасидир.\nХусусан, ҳозирги кунда дунёда миссионерлар ўз ташкилий асосларини яратишда кўпинча нашриётлар, хайрия ва нодавлат нотижорат ташкилотлар мақомидан фойдаланишга уринишмоқда. Бундан ташқари баъзи ташкилотлар тиббий уюшмалар ниқоби остида ҳам фаолият олиб боришмоқда.\nЎрганишлар шуни кўрсатмоқдаки, айрим халқаро ташкилотлар ўз ҳукуматлари томонидан молиялаштирилган дастурларга биноан МДҲ давлатларидан талаба ва ўқувчиларни у ёки бу мамлакатга юбориб, уларни диндор фуқароларнинг оилаларига жойлаштириш ва шу йўл билан бир йил давомида уларни бошқа динларга эътиқод қилувчиларга айлантиришдек мақсадларни кўзлаб фаолият олиб борганлари кузатилган. Мазкур мисол миссионерлик билан шуғулланадиган ташкилотлар эътиқодий ўзгартишлар объекти қилиб танланган давлатларга ўз ҳукуматлари қўллаб-қувватлашига таяниб кириб боришга ҳаракат қилаётганликларини ҳам кўрсатади.\nШунингдек, маҳаллий халқ ўртасида уларнинг она тилида чоп этилган, дизайни анча чиройли бўлган, рангли-безакли муқовадаги китоб ва журналларни бепул тарқатиб, уларда босилган мақолаларда туб аҳолига мутлақо ёт бўлган ўзга динлар ғояларини тарғиб қиладилар. Миссонерлар бошқа динларга киришга чақирувчи лавҳалар акс этган аудио-видео кассеталарни ҳам аҳолига бепул тарқатган ҳолатлар кўп кузатилган.\nБундан ташқари, улар турли мамлакатларда санъат асарлари кўргазмаларини, спорт ўйинлари мусобақаларини ташкил этиш ва ушбу тадбирлар иштирокчиларига қимматбаҳо совғалар улашиш, айрим тиббиёт ва таълим-тарбия муассасаларига малакали мутахассис кадрларни «иш»га юбориш, якка-ёлғиз ва ёрдамга муҳтож бўлган шахсларга кўнгилочар мактублар йўллаш, ёшлар ташкилотлари билан ўзаро «ҳамкорлик» ўрнатиш, компьютер ёки чет тилларини ўргатиш клубларини ташкил этиш, ўз сафларига қўшилганларни тез-тез моддий рағбатлантириб туриш ва хорижий мамлакатларга ўқиш ёки малака ошириш сафарига юбориш ҳамда ишга жойлашиш каби усуллардан ҳам фойдаланадилар.\nДунёда миссионерликни кенг миқёсда тарғиб ва ташвиқ қилишга йил давомида 100 миллион АҚШ доллари сарфланаётгани бу ҳаракатларнинг кўламлари ҳақида тегишли тасаввур беради.\nМасалан, Ливан аҳолисининг 90 фоиздан ортиғини араблар ташкил этади. Расмий тил араб тили ҳисобланади. Аммо ливанликларнинг бир қисми исломга (сунний, шиа, друз), қолган қисми христианликка (мароний, православ, католик) эътиқод қилиши натижасида миллий бирликни таъминлаш қийин кечмоқда. Мамлакатнинг амалдаги қонунчилигида давлат бошқарув идораларининг диний белгилар асосида шакллантирилиши мустаҳкамлаб қўйилгани эса, кўпгина ҳолларда хилма-хил омиллар таъсирида унинг тўлақонли фаолиятига тўсиқ бўлмоқда. Мусулмонлар ва христианлар ўртасида вақти-вақти билан келиб чиқаётган фуқаролар уруши эса бу бирликни таъминлашни янада мушкуллаштирмоқда.\nЗамонавий миссионерликнинг умумий хусусиятлари қуйидагилардан иборат:\n— конкрет мамлакатдаги ижтимоий-иқтисодий вазиятдан ғаразли мақсадлар йўлида фойдаланишга ҳаракат қилиш;\n— халқаро нодавлат ташкилотлари мақомида фаолият юритиш;\n— миссионерлик — ўзига хос бизнес, шахсий бойиш манбаи;\n— миссионерлик — давлатлар ва сиёсий кучларнинг геосиёсий режаларига хизмат қиладиган сиёсий қурол.\nМиссионерлик фаолиятининг молиявий манбалари қуйидагилар ҳисобига шакллантирилади:\nчерков аъзоларининг ўз ойлик даромадларининг муайян қисмини черков ҳисобига ўтказиши;\nхайр-эҳсон қилишнинг рағбатлантирилиши;\nчерковнинг ишончли ва садоқатли вакиллари орқали турли цехлар, фирмалар ва босмахоналарга эгалик қилиш;\nхорижлик ҳомийларнинг молиявий ёрдами.\nОила — миллат ва мамлакатнинг келажаги бўлган ёшлар тарбияси амалга ошириладиган қутлуғ маскан. Шу нуқтаи назардан қараганда, миссионерларнинг аёлларга бўлган эътибори уларнинг эътиқодини ўзгартириш орқали фарзандлари дунёқарашини ҳам тегишли йўналишда шакллантириш, миллат, жамиятнинг эртанги кунини муайян йўсинга солишга бўлган интилиш билан белгиланишини ҳам таъкидлаш зарур.\nМиссионерлик ҳаракатлари миллий маънавий барқарорликка жиддий таҳдидларни кутиш мумкин. Зеро, кўпгина мамлакатларда миссионерлик ва прозелитизм ҳаракатлари шахсият ва интеллектуал таназзул, бошқалар иродасига кўр-кўрона бўйсуниш, индивидуалликнинг йўқолиши ва унинг ўзга мазмун билан тўлдирилиши, тараққиётдан тўхташ, моддий йўқотишлар, инсонларнинг ҳаёти, маънавий дунёқараши ва соғлигига салбий таъсир этувчи ҳолатларни келтириб чиқариши кузатилган. Шу боис, мамлакатимизда миссионерлик ва прозелитизм фаолияти қонун билан таъқиқлаб қўйилган.\nБироқ, таъкидлаш жоизки, фақат миллий қонунчиликда миссионерлик ва прозелитизмга қарши ҳуқуқий чоралар белгилаш билан, бундай ҳаракатларга нисбатан тегишли жазо чоралар назарда тутилиши билан ушбу ғаразли фаолиятга бутунлай чек қўйиш қийин. Бундай ҳолатларнинг олдини олиш учун миссионерликнинг салбий моҳиятини чуқур англаш, уни бартараф этиш йўлида мақсадли, тизимли ва тадрижий фаолият олиб бориш, айниқса тегишли тарбиявий-мафкуравий тадбирларни мунтазам амалга ошириш зарур. Айниқса, ёшларимиз онгини ташқи ахборот майдонида мавжуд турли таҳдидлардан асрашимиз, бунинг учун эса уларда мафкуравий иммунитетнинг шаклланишига шароит яратишимиз ва уларни милий-маънавий қадриятларга содиқлик руҳида тарбиялашимиз лозим. Ушбу йўналишда зарур натижаларга эришишда эса маҳаллалар муҳим рол ўйнашлари лозим.\nЯнгибозор тумани “Сайид кучак бобо” масжиди имом-хатиби\nPrevious Post:ҚАНДАЙ КИЙИНИШ КЕРАК\nNext Post:САБР УЛУҒ ФАЗИЛАТ


Ўзбекистон Республикаси Президенти И.Каримовнинг "Юксак маънавият енгилмас куч" асарининг мазмун моҳиятини тушунтириб беринг. Нима учун\nИммунология фани ва унинг вазифалари.\nТимус(айрисимон без)нинг пептидлари ва уларнинг норма ва патологиядаги роли.\nОИВ-инфекциясининг диагностикаси, олдини олиши ва даволаш усуллари.\n60 ёшли киши бел огриги, кучсизлик ҳамда 39 даража иситма шикояти билан бўлимга кабул килинди. Охирги ойлар давомида 8кг.га озиб кетди. Иммуноэлектрофорез ўтказилиши жараёнида моноклональная гаммапатия аникланди.#Куйида келтирилган мулоҳазалардан кайси бири тўгри. А. Моноклональ иммуноглобулин IgM синфга тегишли. Б. 10-12 % плазмага оид ҳужайралар суяк кўмигини текшириш пайтида аникланади. В. Беморнингсийдик таркибида эркин моноклональ каппа занжирлари етарлича кўпайтирилади. Г. Бошка синф иммуноглобулинлари поликнонал ошиши кузатилади.\nЎзбекистон Республикаси Президенти И.Каримовнинг "Юксак маънавият енгилмас куч" асарида "Оммавий маданият" тўғрисида билдирилган фикрлар нималар?\nИммунология тариҳи. Замонавий иммунологиянинг интилиш йуллари ва вазифалари.\nСуяк кўмигининг гуморадл факторлари.\nАнтиэритроцитар антителолар (изоиммун, гетероиммун ва аутоиммун) ва уларнинг одам патологиясидаги роли.\nМуковисцидоза ташхиси 17 ёшли беморда бронхоэктазалар мавжуд бўлган пайтнинг ўзида куйидаги ҳолатларда асосланган ҳолда кўйилиши мумкин. #А. Декстрокардия.Б. Кайталанувчи кичитки ут. В. Ахлат таркибида нейтрал ёғнинг мавжудлиги.Г. Артериал гипертония.Д. Зардобда А иммуноглобулин даражасининг пасайиши.Е. Сурункали полипоз риносинусит.\nОрганизмнинг физиологик ҳимоя системалари.\nИнтерлейкин, колонияларни ститмулловчи факторлар, интерферонлар: уларнинг келиб чикиши, рецепцияси ва иммунобиологик фаоллиги.\nИммун ва аутоиммун гемолитик анемиялар.\nБовул қилишда қийинчилик шикояти даъвоси бор сурункали обструктив бронхит билан касалланган 74 ёшли беморни даволаш жараёнида қуйида келтирилган доридан ташқари бошқа барча дорилардан ишлатилиши мумкин:# А. Атровент. Б. Сальбутамол. В. Фенотерол.Г. Теопек.Д. Дитек.\nЎзбекистон Республикаси Президенти И.Каримовнинг "Тарихий хотирасиз келажак йўқ" асарида қандай муаммолар илгари сурилган?\nИммун жавобининг ешга нисбатан узгаришлари.\nГемолитик анемияларнинг классификацияси ва лаборатор диагностикаси (тўғри ва ноътўғри Кумбс синови ва бошқалар).\nБеморчи азалий ичкиликбозлик, иккала упкасида куплаган идровчи бушликли пневмония аникланди. Пенцилин Билан даволаш самарасиз бронхоальвеоляр суюклигида стафилококк аникланди, метицилинга чидамли.# Бу холатда кайси бир антибиотик оптималь хисобланади.\nЎзбекистон Республикаси Президенти Ислом Каримов жамиятдат мафкуравий бўшлиққа йўл йўл қўйиб бўлмаслиги хақида.\nИммун система тўғрисида тушунча.\nБолалар иммун системасининг тузилиши ва фаолияти.\nАнтилейкоцитар антителолар ва уларнинг патологияда роли (қон қуйишда асоратлар, лейкопения, гўдаклар нейтропенияси).\n19 ёшли бемор махаллий шифокорга нафас олишининг кийинлашиши, юз, буйин сохасида шиш шикояти Билан келди. Тишни экстракциясидан кейин 5 соат утгач шиш ривожланди беморга 2 мл тавегил мушак орасига килишни буюрилган лекин шиш усишни давом эттирди, нафас кисиши йутал овознинг касайиши кучайган. # Анамнездаги кайси бир ташхис куйишда ахамиятга эга.\n"Баркамол авлод - Ўзбекистон тараққиётининг пойдевори" асарида таълим сохасини ислох қилишнинг қандай асосий вазифалари белгилаб берилган?\nИммун системасининг аъзо ва хўжайралари.\nҚариш ва иммунитет.\nОдам тромбоцитларнинг антигенлари.\nКейинчалик суралганда бемор 8-10 йилдан биён хар хил жойлашишдаги шишлар бу шишлар психоэмоционал зурайишлар ёки жарохат ва кичитки ут ва кичима Билан кечмайди # Бу беморда биринчи навбатда кандай беморлик булиши мумкин.\nИммун системасининг функционал тузилиши.\nИммун системасини лаборатор текширув усуллари.\nАнтитромбоцитар антителолар ва тромбоцитопения патогенезида уларнинг роли.\nШахар шифохонасининг пульмонология булимига 35 ёшдаги бемор холсизлик Билан, йутал куп микдордаги саргиш-яшил рангдаги балгам (100-150 мл суткасига) ҳамда бурундан кўп микдорда йиринг ажралиши. Тана температураси - 38,7. Бемор ўзини 2 йилдан бери ўзини бемор деб ҳисоблайди, йилига 4-5 марта бронхит кучайиши кузатилади, зўрайиш огир кечади, узок муддат антибактериал терапияни талаб этади. Сурункали бронхитнинг беморлик аломатларини заифлашиши тургунсиз, продуктив йўтал, нафас етишмовчилиги сакланади. Йилига 6 мартагача сурункали гайморит зўрайиши кузатилади. 3 марта ўткир пневмония ўтказган. Беморхонага ётган пайтдаги ташхиси: Зўрайиш давридаги сурункали бронхит. Сурункали гайморит, зўрайиши.#Сизнинг тахминий ташхисингиз?\nИммун системасининг филогенез ва онтогенези.\nАллергия тўғрисида замонавий тасаввури; "аллергия" тушунчасининг таърифи, аллергия ва иммунитетнинг ўзаро муносабати.\n20 ёшдаги бемор аксириш ҳодисаси билан (10 дан 30 мартагача кетма-кет), кўп микдордаги сувсимон ажралма ажралишига, гиперемияга олиб келиши - бурун канотчалари териси ва юкорилаб, бурундан нафас олишининг қийинлашиши, бурин, танглай, кўз қичиши, кўздан ёш келиши. Бу аломатлар ёз фаслида пайдо бўлади ва тонг пайти айни авжига чиқади. Беморда енгил чарчаш, иштаха йўқолиши ва ғазабланиш аломатлари кузатилади. #Сизнинг тахминий ташхисингиз? Сиз беморга қайдай аллергологик текширишларни буюрасиз. Бу клиник ҳолатда қандай гурух препаратларини бериш керак? Кайси холатда махаллий спрей туридаги гармонол терапия буюрасиз. Беморда ўзига хос иммунотерапия ўтказиш мумкинми.\nЎзбекистон Республикасининг "Давлат тили тўғрисида" янги тахрирдаги қонуни қачон қабул қилинган ва ундаги ўзгаришлар нималардан иборат.\nАнтигенлар, уларнинг турлари, тўла антигенлар, гаптен ва полугаптенлар.\nАллергенлар ва уларнинг классификацияси.\nБириктирувчи тўқима касалликларининг диагностикасида иммуноллогик текширувлврнинг муҳимлиги.\n53 ёшли бемор диффуз перетолит, гангреноз-перфоратив аппендицит операцияси ўтказган. Операциядан кейинги даврдаги асорати чап томонида пастки бўлак пневмонияси. Иммунограммада лейкоцитлар, лимфопения, CD3+хужайра, CD4+хужайра, CD8+хужайра кўрсаткичларининг ИРИ пасайиши. #Иммунологик натижаси кандай? Кўрсатилган ҳолатда қандай иммунокоррекция антибиотик терапия билан қўлланилиши мумкин? Бундай клиник холатда қайси кириш схемаси бўйича "Имунофан" белгиланади. Терапия тугаши билан қайта иммунологик текшириш қанчалик тез вақт мобайнида амалга оширилиши мумкин? Т-иммуностимуляторларни қўллашда қандай қарши кўрсатмаларни биласиз?\nМиллатлараро тотувлик ва диний бағрикенглик тушунчалари мохияти ва мазмуни.\nАнтигенлик ва иммуногенлик.\nАллергик реакцияларнинг классификацияси ва патогенези.\nТери касалликларнинг иммунологияси.\n43 ёшли П. бемор "03" рақами билан ўткир зардобсимон синдром ташхиси билан аллергологик бўлимга ётқизилди. Келган пайтида артралгия, нафас қисиши, тана хароратининг кўтарилиши, тери қичиши, бурун битиши, балғам билан йўтал, чап қулоғидан йиринг ажралиши безовта қиларди. Анамнез бўйича: бир ой олдин ўткир йирингли отит ва ангина билан 7 кун давомида даволанган, самара бермаган, бир ой давомида субсубфебрилитет, кўп терлаш сақланган. Охирги 5 суткада бўлимга ўта оғир аҳволда келтирилган, бўғим териларида гемморагик тошмалар, лимфоденит, herpes. Labialis яна беморда ярали пенкратик стоматит, чап тарафлама уткир урта отит, отомикоз, бурин ва халкум шиллик каватининг замбуругли жарохатланиши, васкулит, артралгия, лихорадка халксизлик. Кон анализида: лейкоцитоз, гиперглобулинемия,трансаминаза ва канд микдорининг конда купайиши, СОЭ ва С-реакцивоксилнинг юкори булиши, протеинурия.# Сизнинг тахминий ташхисингиз? Бемор кайси булимда даволашкурсини утиши керак эди. Беморда кукрак кафаси рентгенограммасида нима аниклаш мумкин.Бу патологияда иммунограммада кандай узгариш булиши мумкин.бундай клиник холатда утказиладиган терапия кулами кандай?\nОрганизм ҳимоясининг специфик ва носпецифик факторлари.\nТез кечувчи аллергик реакциялар.\nЭндокрин системасининг аутоиммун касалликлари, классификацияси ва клиник кўринишлари.\nЯллиғланиш ва унинг иммун жавобидаги роли.\nАсаб касалликларининг иммунологияси.\nСекин кечувчи аллергик реакциялар (Т-алоқадор), клиник куринишлари, касалликлар патогенези, цитокинлар роли.\nМарказий асаб системасининг демиелинизацияловчи касалликлари.\nФагоцитар системасининг хўжайралари.\nАллергия шаклланишидаги генетик факторларнинг роли.\nЎсма касалликларда иммун системасининг таърифи.\nФагоцитознинг босқичлари. Комплемент системаси.\nАллергик касалликларнинг ва иммунитет тансиқлигининг генетик аспектлари.\nИммун системанинг ўсмаларга қарши қатнашиши.\nКомплемент системасининг компонентлари ва уларнинг функциялари.\nАллергик касалликларининг диагностика принциплари.\nМаънавий - маърифий ишлар самарадорлиги нимага қараб бахоланади?\nКомплемент фаоллаштиришининг альтернатив ва классик йуллари; комплемент системасининг бошқарилиши.\nАллергик касалликларнинг специфик диагностикаси.\nнкологик касалликларнинг лаборатор иммунодиагностикаси.\nЁшларда мафкуравий иммунитетни шакллантиршда қандай маънавий - маърифий ишларни ташкил этиш керак.\nС-реактив оқсил ва ўткир фазанинг бошқа оқсиллари.\nАллергия диагностикасидаги аллергоанамнезининг аҳамияти.\nИммунокомпетент хўжайралар ва уларнинг иммун жавобидаги роли.\nГўдак ва чақалоқлардаги аллергологик анамнезининг ҳусусиятлари.\nМафкура, унинг мохияти, вазифалари ва жамият хаётидаги ўрни ("Миллий истиқлол ғояси: асосий тушунча ва тамойиллари" рисоласи асосида).\nИммуноглобулинлар. Классификация, тузилиши ва функциялари.\nНоъинфекцион ва инфекцион аллергенли тери аллергик синамалари (томчили, тест-укол, скарификацион, тери ичига).\nТрансплантацион иммунитет фани, Ҳалкаро классификация.\n"Ғояга карши факат гоя, жахолатга карши факат маърифат билан курашиш керак" принципининг ахамияти нимада?\nИммуноглобулинларнинг гетерогенлиги. Изотип, аллотип ва идиотиплар.\nТери тест усулини танлаш.\nДонор ва реципиент бир бирига мослигини генетик асослари.\nТараққиётнинг "ўзбек модели", мамлакатда бозор муносабатларини шакллантиришнинг ўзига хос белгилари қандай?\nТурли класс ва субклассларнинг антителоларнинг биологик фаоллиги.\nТери синамаларини қўйишдаги кўрсатма ва қарши кўрсатмалари.\nТўқимавий ноъмослашмаликнинг клиник таърифлаш.\nИммуноглобулинларнинг биосинтези ва метаболизми.\nТери аллергик синовларини баҳолаш.\nОвқат аллергиясининг специфик диагностикаси.\nИммуноглобулинлар синтезининг генетик назарати ва антителоларнинг полиморфизми.\nБолаларда тери синамаларининг қулланилиши ҳусусиятлари.\nОвқат аллергиясининг олдини олиши.\nИммун жавобининг иммуногенетикаси ва молекуляр асослари.\nIn vitro қўлланиладиган аллергик касалликларнинг специфик диагностикаси.\nҚарилик давридаги дори аллергиясини кечишини ўзига ҳос хусусиятлари.\nИммун жавобининг генетик асослари.\nАллергологик клиникада специфик лаборатор диагностика усулларининг роли.\nДори-дармонларга псевдоаллергик реакцияларнинг клиник таърифи.\nАсосий усулларнинг таърифи, уларнинг яхши ва ёмон тарафлари, клиник таърифи.\nДори аллергиясининг диагностикаси ва дифференциал диагностикаси.\nОгохлик ва хушёрлик тарбияси тушунчаси мазмун - мохиятини айтиб беринг.\nАъзолар ва тўқималар кўчириб ўтказишнинг генетик асослари.\nПоллинозлар этиологияси. Аллергик ўсимликларнинг шангининг хусусиятлари.\nАнамнез роли: анамнез маълумотларини баҳолаш ва интерпретация қилиш.\nЎзбекистон Республикаси Президентининг 2006 йил 25 августдаги ПҚ-451-сон "Миллий ғоя тарғиботи ва маънавий-маърифий ишлар самарадорлигини ошириш тўғрисида"ги Қарордан келиб чиқадиган вазифаларни айтиб Беринг?\nИммун жавобининг индукцияси ва бошқарилишинг механизмлари.\nПоллинозларнинг овқат туташган ва дори аллергияси билан ўзаро боғланилиши.\nДори аллергиясининг специфик диагностикасининг асосий усуллари.\nИммун жавобининг эффектор механизми.\nПоллинозларнинг лаборатор диагностикаси.\nДори аллергиясини диагностикасидаги дори аллергенлари билан кўлланиладиган тери диагностика синовларининг роли ва кам диагностик аҳамиятлигини сабаблари.\nАнтигеннинг специфик таниши, Т- ва В-лимфоцитларнинг антиген-танийдиган рецепторларининг тузилиши.\nДори аллергиясининг лаборатор диагностикаси.\nЛимфоцитларнинг фаоллаштирилиши молекуляр механизмлари.\nОғир токсик-аллергик реакциялар.\nОвқат аллергиясининг этиология ва патогенези.\nАнафилактик шокнинг этиология ва патогенези.\nИммунокомпетент хўжайраларнинг иммун жавобидаги биргаликдаги таъсири.\nЭнг кўп тарқлган овқат аллергенлари ва уларнинг антиген хусусиятлари.\nАнафилактик шокнинг клиник кечишини турлари (оғирлиги ва асосий симптомларига асосан); асоратлари.\nОвқат аллергиясининг клиник таърифи.\nШошилинч ёрдам; реанимацион чора-тадбирлар; беморни анафилактик шокнинг ўткир даврдан кейинги кузатилиши тактикаси.\nИммун жавобининг супрессияси.\nОвқат аллергияси ва овқатни тоқат қилмаслик.\nОИВ-инфекциясининг турлари ва босқичларининг, клиник кечишининг хусусиятлари.\nИммун системасининг гормон ва цитокинлари.\nПосетители на сайте в данный момент: 10\nНа сегодняшний день у нас зарегистрировалось пользователей: 29851


06:13 / 06.12.2013 | Abduhu1985 | 2059\nтанишим қазо қилган амакиваччасининг бевасига уйланмоқчи. Беванинг иккита\nфарзанди бор. Уйланмоқчи бўлган бола 1989-йил, аёл эса 1984-йил. Аёл отасиникида яшайди. Бола ҳам ўз отасиникида яшайди ва ҳали умуман уйланмаган. Бола ўзига яраша ибодатда, ундан яхши гумондамиз, аёл ҳам ҳижоб ва ибодатда ундан ҳам яхши гумондамиз. Болани бу қарорига аёл ва уни ота-онаси рози. Лекин, болани ота-онаси ва қариндошлари бу қарордан қатъий норози ва қаттиқ қарши бўлишмоқда. Айниқса болани онаси қарши ва фарзандидан жуда ҳам ҳафа. Болага\n«Уйингда тўй қилиб бир қизга уйлан, кейин ҳоҳласанг, шу аёлни 2 чи аёл қилиб никоҳинга олиб берамиз, шароитингни қилиб берамиз» дейишмоқда. Лекин бола бунга ҳам рози эмас. Шу аёлни никоҳлашини қатъий такидлаб, ота-онасини гапига кирмаяпти. Савол: Ҳазрат, шу ҳолатда қандай йўл тутишни маслаҳат берасиз?\nОта ва онасининг гапига кирсин.


Азиз Абдухакимов спорт объектлари буш турмаслиги, улар даромад келтириши кераклигини айтди – Дарё уз Янгиликлар\nГлавная / Жамият / Азиз Абдухакимов спорт объектлари буш турмаслиги, улар даромад келтириши кераклигини айтди\nАзиз Абдухакимов спорт объектлари буш турмаслиги, улар даромад келтириши кераклигини айтди\n14.11.2020\tЖамият Comments Off on Азиз Абдухакимов спорт объектлари буш турмаслиги, улар даромад келтириши кераклигини айтди 11 Показы\nБош вазир уринбосари Азиз Абдухакимов республикадаги куплаб спорт иншоотларидан самарасиз фойдаланилаётгани, чунки бундай объектларни саклаш ва самарали ишлатишда мутахассислар етишмаслиги хакида гапирди.\nKun.uz мухбирининг хабар беришича, Абдухакимов 11 ноябрь куни вилоят хокимларининг туризм ва спорт сохаларига масъул уринбосарлари учун бошланган семинар вактида шу хакда айтиб утган.\n«Самарканддаги янги ишга туширилаётган Самарканд жисмоний тарбия ва спорт университети Россия билан хамкорликда ташкил этиляпти. Айтиш керакки, бу эътиборга сазовор бир таълим муассасасига айланмокда. Яъни бугундан бошлаб узимизга мутахассисларни тайёрлаб олмасак, иккала соха хам (спорт ва туризм) ривожланмайди.\nХозирда спорт иншоотлари умуман самарасиз ишлатилади. Негаки, бирорта мутахассис йук. Бу иншоотларни канака бошкариш кераклиги ёки молиявий самарадорлигини, KPI’ни хеч ким тахлил килмайди.\nОчигини айтганда, 4–5 марта бунга харакат килдим, лекин бир нарсани тушундимки, хозирги кунда Спорт вазирлигида бунака потенциал йук. Марказий идораларда булса хам, вилоятларда йук. Тушунмайди у, нима килиши керак, бу канака хисобланади.\nВилоятларга узим хам бораман. Кураман, чиройли килиб куриб куйилган спорт иншоотларимиз бор – бирорта тадбир утказилмайди, бум-буш.\nМаданият вазирлиги билан купрок тадбирлар утказинглар. У булмаса, ёшлар билан килинглар. Хаммаси пул-ку, даромад келтирувчи-ку! Спорт иншоотлари даромад келтиришига харакат килишимиз керак.\nСамарасиз спорт иншоотларини саклашга килаётган харажатларимизни спортчиларга йуналтиришимиз мумкин. Уша пулларни купрок мусобакалар утказиш, спортчилар ойликларини кутариш, ёшларни спортга жалб этишга, уларга форма олиб бериш, рагбатлантиришга хам ишлатилса булади-ку», – деди бош вазир уринбосари.\nАввалрок, Азиз Абдухакимов спорт ва туризмни ривожлантиришда энг долзарб масала таълимни ислох килиш эканини таъкидлаганди.\nПред. КВПлар оилавий шифокор пунктига айлантирилади\nДавлат солик кумитаси раисининг биринчи уринбосари — Кадастр агентлиги директори Халилилло Турахужаев бошка ишга утиши …\nУзбекистонда хусусий мактабларга давлат намунасидаги аттестатлар топширишга рухсат берилиши мумкин\nХоразмда журналист Давлатназар Рузметов 7 суткага камалди\n«Узмиллийбанк» ва Credit Suisse 200 млн евролик битимни имзолади


Қозоғистон дефолтолди давлатлар юқори ўнталигидан жой олди\n01:25 / 15.08.2015 6528\nBank of America Merrill Lynch инвестицион гуруҳи жаҳон иқтисодиёти инфографикасини чоп этишда давом этмоқда. 14 августда молиявий гуруҳ дефолт бўлиши эҳтимоли катта бўлган давлатлар жаҳон харитасини чоп этди, деб хабар бермоқда Buisness Insider порталига иқтибос келтирган ҳолда Kazpravda.kz портали.\nҚозоғистон ташқи қарзи бўйича дефолти эҳтимоли катта бўлган давлатларнинг юқори ўнталигидан жой олди. Бу антирейтингга Венесуэла бошчилик қилмоқда, 2-ўринни Греция, 3-ўринни эса Украина эгалламоқда.\nКейинги ўринлар қуйидагича тақсимланган: 4-ўрин – Покистон, 5 – Миср, 6 – Кипр, 7 – Россия, 8 – Бразилия, 9 – Қозоғистон ва 10 – Туркия.\nЭнг барқарор ва кредитларга қодир давлатларнинг юқори ўнталигидан қуйидаги давлатлар жой олди: Германия, Швейцария, Швеция, АҚШ, Буюк Британия, Франция, Янги Зеландия, Австралия, Япония ва Жанубий Корея.\nУшбу рейтинг давлатларнинг ташқи қарзлари бўйича дефолт суғурталари нархи асосида тузилди. Молиявий гуруҳ таъкидлашича, Испания ва Ирландиянинг кўрсаткичлари яхшиланган, чунки уларнинг ташқи қарзлар бўйича суғуртаси нархи тушиб кетди. Таҳлилчиларнинг фикрича, бу ҳолат ушбу давлатларда иқтисодий вазиятнинг барқарорлашишига ишора қилади.


Орангизда саломни ёйинг! | FargonaZiyo.uz\nPayshanba, 9 Iyul, 2020\nАсосий/Мақолалар/Орангизда саломни ёйинг!\n“Салом” инсонийликнинг бошидир. Дунёдаги барча халклар ўзаро муносабат муомала ва мулоқотни саломдан бошлашади. Ҳар бир халқнинг саломлашиш билан боғлиқ бўлган ўз урф одатлари бор. Саломлашиш одоби турли хил бўлмасин, мазмунан бир хилдир. Мусулмон кишининг саломлашиш одоби ўзига хос гўзал тилакни ифодалайди. “Ассалому алайкум” сизга тинчлик тилайман, ёки сиз тинч омон бўлинг, шунданми, қўл сиқишиб ёки табассум билан бир-биримизга тинчлик сиҳат-саломатлик тилаш ажойиб одатга айланган. Шундай экан, гўзал анъанани бошқаси билан алмаштириш мумкинми?!\nЗамон шиддат билан ривожланиб бормоқда. Бу шиддатли асрда дунё халқлари, маънавияти, урф-одатларига ҳам таъсир кўрсатмай қолмаяпти. Бир қараганда хавотирга ўрин йўқдай. Ким билсин, бора-бора чинакам мусулмонлигимиз, ўзбекона урф-одатимизга хос саломлашиш йўқолиб кетмасмикин. Саломлашишнинг ҳам ўз одоби, қоидалари бор. Икки киши бир-бирига дуч келганда, хоҳ таниш, хоҳ нотаниш бўлсин, салом бериш инсон одобидандир. Саломни “Ассалому алайкум” ёки “Ассалому алайкум ва роҳматуллоҳи ва барокатуҳу” деб тўлиқ айтиш керак жавоб ҳам тўлиқ бўлиши лозим. Афсуски, аксарият ҳолларда, эътиборсизлик билан ёшлар ўртасида ғарбдан кириб келаётган саломлашишнинг мусулмон миллатимизни, миллий урф-одатимизга, айниқса, миллату динимизга зид бўлган четдан туриб саломлашишни жозибадор қилиб, чалғитаётганлар йўқ эмас. Баъзи ёшларни тушунмаган ҳолда ажнабийларнинг саломига ўхшаш салом билан беришлари бунга мисол бўла олади. Шу билан бирга бош уриштириб, саломлашиш одатлари ачинарли ҳолатдир. Икки киши бир-бири билан учрашиб қолганда қайси бири аввалроқ салом берса, шу киши Аллоҳнинг олдида улуғроқ ва яхшироқ саналади. Шу сабабдан “у киши мендан ёш, аввал салом берсин” деб кутиб ўтирмасдан ўзингиз салом, берсангиз, ёшларга таълим бериб, унга дўстлигингизни изҳор этган бўласиз. Қуръони каримнинг Нур сурасида: “Қачонки, уйларга кирсангиз, покиза саломни айтинг”, дейилади. Имом Бухорийдан ривоят килинишича, бир киши Расулуллоҳ соллаллоҳу алайҳи васалламдан: “Исломда, энг яхши амал қайси?” сўрагалганида Пайғамбаримиз алайҳиссалом “Очларнинг қорнини тўйдириш ва таниган-таниманганга кишиларга салом бериш” дедилар. Пайғамбаримиз алайҳиссалом, ёш болаларга ҳам биринчи бўлиб ўзлари салом берар эдилар.\nИмом Муслим Пайғамбаримиздан шундай ривоят қилади: “Иймонга келмагунча жаннатга кирмайсизлар, бир-бирларингни яхши кўрмагунча иймонли бўлмайсизлар. Сизларга бир нарса айтайми? Шуни қилсангиз бир-бирларингизни яхши кўрасизлар. Саломни ораларингизда ошкор қилинг”.\nИслом фалсафасини қарангки, саломни дўстлик ва муҳаббат даражасига кўтарди.\nТошлоқ тумани “Қодир ҳожи” масжиди имом-хатиби\nмақола саломлашиш одоби\nБугунги жума мавъизаси: Фиқҳий мазҳаблар - бирлик рамзи\nМусулмонларнинг ўзаро муносабатлари қандай бўлиши керак?\nЭҳсон олишнинг ҳам одоби бор\nДиний бағрикенглик – хотиржамлик асоси\nFargonaziyo.uz сайтида янги рукн!\nРеспублика махсус комиссияси ахбороти: 10 июлдан бошлаб карантин чекловлари жорий этилади\nБу йил ҳаж сафарига бориш учун навбатга ёзилганларнинг навбати сақланадими?


19 апрел 2021, Тошкент вақти: 14:44\n1 августдан Россияда тадбиркор ва юқори малакали мутахассисларга енгиллаштирилган тартибда рус ватандошлигини беришга оид қонун кучга қирди. Мазкур қонунга Россия ҳудудида қочқинликда юрган шахсларга ҳам вақтинчалик яшаш рухсатномаси бериш осонлаштирилди.\nРоссияда ватандошлик олиши осонлаштирилган тоифалар\n“Россия ватандошлиги тўғрисида” ҳамда “Хорижликларнинг Россия Федерациясидаги ҳуқуқий ҳолати тўғрисида”ги қонунларга киритилган янги ўзгартишларга мувофиқ, шу ой бошидан Россия гражданлигини олиш осонлаштирилди.\nЯнги қонунга кўра, Россия ватандошлигини олишга 2002 йилдан кейин мамлакатда профессионал таълим олган ҳамда бу ерда камида уч йил ишлаган хорижликлар даъво қилиши мумкин.\nЕнгиллаштирилган тартибда Россия ватандошлигига мурожаат қилиш имтиëзи “ноёб касб эгалари ”махсус рўйхатида белгиланган мутахассис ва малакали ишчиларга ҳам берилди. 2015 йилда бу рўйхатга шифокор, математик, инженер, пайвандчи, монтажчи каби жами 74 касб эгаси киритилган эди.\nҚонунчиликка киритилган ўзгартишларларда тилга олинган яна бир тоифа хусусий тадбиркорлардир. Уч йил давомида бизнес ва Нафақа жамғармасига ўтказилган суғурта бадаллари асосида тўланган солиқларнинг умумий ҳажми йилига 1 миллион рублдан кам бўлмаган ишбилармонлар бундан буëғига Россия ватандошлигини енгиллаштирилган тартибда олиш ҳуқуқига эга.\nБундай имтиëзга яна юридик ташкилотнинг камида 10 фоизига эгалик қилувчи сармоядорлар даъво қилиши ҳам мумкин. Бунинг учун ташкилотнинг умумий капитали 100 миллион рублдан кам бўлмаслиги, тўланган солиқ ва бадаллар эса 6 миллион рублдан кўпроқ бўлиши шарт.\nШунингдек қонунчиликка киритилган ўзгартишларда “кўнгилли кўчиш” дастури асосида Россияга доимий яшашга келаётганларга автоматик тарзда яшашга рухсатнома – “вид на жительство” берилиши ҳам ўз аксини топди.\nЭндиликда Россия ватандошлигига эга бўлиш учун 5 йиллик доимий яшаш тўғрисидаги қайдга туришнинг ҳожати йўқ.\nЯнги тартиблар Ички ишлар вазирлигининг Миграция департаменти назоратида бўлади.\nҚочқинлар “вид на жительство” олишга ҳақли\n“Ватандошлик тўғрисида”ги қонун ва бошқа тегишли ҳужжатларга киритилган ўзгартишлар Россияда яшаб келаётган қочқинларга ҳам тааллуқлидир.\nРоссия Давлат Думасининг Конституциявий қонунчилик масалалари бўйича қўмитаси раиси муовини Вадим Соловьёв янги қонун, энг аввало, Россия Федерациясида оғир аҳволда қолаётган донецклик қочқинлар ҳуқуқларини ҳимоя қилишга қаратилганини алоҳида урғулади:\n- Ўта оғир аҳволда қолганларнинг асосий қисми – Россияда туғилганлардир. Улардан 80 фоизини этник руслар ташкил этади. Бундай оғир вазиятда биз уларга ёрдам қўлини чўзишимиз, қўллаб-қувватлашимиз ва осонлаштирилган тартибда уларга паспорт беришимиз даркор. Биз ишлаб чиққан қонунларнинг асосий мақсади ҳам шу эди, деди ўзи асли Донбассдан эканини қўшимча қилган коммунист-депутат Вадим Соловьев.\nДепутат тан олинмаган ДНР ва ЛНР республикалари ватандошлигини олган Донбасс аҳолиси Украинага киритилмаётгани, Россия ҳам бу ҳужжатларни тан олмаётганини қўшимча қилди. Маълум бўлишича, Украина жануб-шарқида яшаб келган 1 миллиондан зиёд шахс бугунги кунда Россияда истиқомат қилмоқда, улардан 150 мингигина “кўчиш дастурига” қўшилган.\nҚонун ташаббусчиларига кўра¸ ватандошлик олиш истагида бўлган меҳнат муҳожирлари ва қочқинлар “кўчиш дастурига” қўшилиб, ҳукумат томонидан белгиланган 12 минтақага кўчиб ўтишга розилик берсагина¸ “вид на жительство” олиши мумкин.\nБошқа кузатувчилар янги тартиблар Россияда доимий яшаш истагида бўлган хорижликлар аҳволини яхшилашига шубҳа билан қарамоқда.\nРоссия Фанлар Академиясининг Социология институти доценти Игорь Кузнецов Озодлик мухбири билан суҳбатда Россияда қолаётган қочқинларнинг ватандошлик олиши жуда қийин масалалигича қолаётганини таъкидлади:\n- Дарҳақиқат, янги қоидалар илгаргига кўра бироз осонлаштирилганини кўриш мумкин. Қонунда ўзларини “юртдошлар” – “соотечественники” деб ҳисоблаётган оддий меҳнат муҳожирларининг ҳам гражданлик олишига йўл очилди. Айтишим керакки, Россияда ватандошлик олиш Европадагидан ҳам қийин бўлиб қолган. Бу ўзгартишлар¸ энг аввало¸ Украинадан келган қочқинлар билан боғлиқ муаммоларни бартараф қилишга қаратилгани барчага маълум. Афсуски, “қочқинлик мақоми” Россияда ҳеч қандай қўшимча имтиёзларни бермайди. Масалан, Европада “қочқинлик мақомида” бўлганлар ижтимоий ва моддий ёрдам имконига эга бўлади, уларга¸ ҳатто¸ ишлаш ҳуқуқи берилади. Янги тартиблар Россия қарамоғида қолаётган миллионлаб қочқинлар, асосан украиналикларни, давлат таъминотидан чиқариш ва аҳоли камайиб бораётган минтақаларга юборишга қаратилган, деб ҳисоблайман, деди социолог-олим Игорь Кузнецов.


@zarafshonbot га мурожаат: Масжидга борадиган йўлимиз қачон таъмирланади? - zarnews.uz\nРости, бу ҳақида уч йилдан бери раҳбарларга мурожаат қиламиз. Гап шундаки, кўп йилдан буён катта магистрал йўлдан бизнинг Амиробод маҳалламиздаги жоме масжидигача бўлган Мисит кўчасининг 800 метрлик қисми ночор аҳволда. Қишда лой, ёзда чанг.\nМасжидда Амиробод, Сарой ҳамда бошқа маҳаллалар аҳли, ҳатто М-37 катта магистрал йўлдан ўтаётган хорижлик сайёҳлар намоз ўқийди.\n12-умумий ўрта таълим мактаби ўқувчилари ҳам қишин-ёзин шу йўлдан қатнайди.\nШу билан бирга масжидда бомдод ва хуфтон намозларини адо этиш учун бораётган ёши улуғ намозхонларга кўчанинг қоронғулиги ноқулайлик туғдирмоқда.\nТўғри, 2019 йилда ҳокимликка мурожаат қилганимиздан кейин йўлимизнинг бир қисмига тунги ёритиш чироқлари ўрнатилди. Аммо айнан масжидга яқин ҳудуд қоронғи.\nБизни қийнаётган муаммо ечими бўйича шу йил 15 июль куни Пахтачи тумани 3-сектор раҳбари, туман ИИБ бошлиғи С.Ортиқовга мурожаат қилдик. Аммо у киши “Вақтим йўқ”, деб бизни қабул қилмади. Сектор раҳбари бизга қулоқ солмаса, кимга мурожаат қилайлик? Туман ёки вилоят ҳокими эшигини тақиллатайликми?\nПахтачи тумани, Амиробод маҳалласи.\nР/S: Мазкур мурожаат ечими юзасидан Пахтачи тумани\nмасъуллари билан боғланганимизда "Бу муаммодан хабаримиз бор. 800 метрлик йўлни асфальт қилиш мақсадида 2022 йил дастурига киритиш учун ҳужжат қилинмоқда", деган жавобни олдик.\nМейли Халилов билан телефон орқали боғланиб, бу ҳақда айтганимизда бу гапга ишонмаслигини билдириб, бизга 2019 йилда туман ИИБ бошлиғи вазифасида ишлаган Б.Санақуловнинг 2019 йил 6 декабрдаги хати нусхасини жўнатди.\nУнда Б.Санақуловнинг фуқаролар томонидан йўлланган мурожаатга берилган жавоб хатида Амиробод маҳалласи Мисит кўчасига асфальт ётқизиш ишлари 2019 йил ҳамда 2020 йил давлат дастурига тушганлиги, ушбу йўлга 2020 йил якунига қадар асфальт ётқизилиши айтилган.\nАфсус, дастурга киритилган бўлса, нега ҳалигача қилинмади. 2019-2020 йил тугул 2021 йилнинг 8 ойи ўтяптики, дастурдан дарак йўқ. Энди эса отахонларни 2022 йилдан умидвор қилишмоқчи.\n"Алдагани отахонлар яхши", деган ақидага амал қилаётган Пахтачи тумани мутасаддиларига инсоф берсин-да ишқилиб.\nПахтачидаги "самосуд" бўйича ИИБ муносабат билдирди\nНарпай ва Пахтачидаги иккита оилавий корхона қарийб бир миллиард сўмлик электр энергиясидан ноқонуний фойдалангани аниқланди


Путин Марказий банкнинг рублни мустаҳкамлаш йўлидаги ҳаракатларига баҳо берди\n19:38 / 10.08.2015 4912\nРоссия президенти Владимир Путин Марказий банк раҳбари Эльвира Набиуллина билан учрашув чоғида банк миллий валюта мустаҳкамлаш йўлида “қатъий” курашиб келаётганини маълум қилди.\n“Марказий банк миллий валютани мустаҳкамлаш учун ҳаракат қилмоқда, ҳарқалай, бизнинг молиявий тизимимиз барқарорлиги учун курашмоқда. Сиз бу йўлдан қатъият билан кетаётганингизни кўриб турибман”, – унинг сўзларини келтиради РБК нашри.\nШунга қарамай, рубль курси тушишда давом этмоқда.\n11 августга банк томонидан долларнинг курси 64,4977 рубль деб белгиланди. Шу тариқа, ўтган кун билан қиёслаганда рубль қиймати 1.02 фоизга камайди. Евронинг рублга нисбатан расмий курси 1.34 фоизга кўтарилиб, 70.7540 рублни ташкил этди.


Ганалик афсунгар бўғма илоннинг қаҳрига учради… - Zamin.uz\n09:53 / 11.10.2018\nГаналик афсунгар бўғма илоннинг қаҳрига учради…\nГанада истиқомат қилувчи, исми-шарифи сир тутилган йигит афсунгарлик билан шуғулланар, бу ишда қўлга ўргатилган илонидан фойдаланарди. Илонни у тенгсиз сеҳргар сифатида қадрларди. Шу жонивор ёрдамида турли жодугарлик амалларини намойиш этар, пул эвазига мижозларга «қора жоду», «оқ жоду» каби афсунгарлик «хизматлар»ини кўрсатарди.\nАфсуски, илон барибир дўстлик қилмади. Яқинда йигит илонни бўйнига осганча дўстининг мотоциклида кетаётганди. Кутилмаганда дўсти бошқарувни йўқотди-ю, улар ҳалокатга учрашди. Илон эса шу вазиятдан фойдаланиб қолишни истади чоғи, эгасини бўға бошлади. Бахтга қарши ўткинчилар ҳам афсунгар йигитга ёрдам бера олишмади. Илон эгаси жон бергандан кейингина нари кетди.\nЭслатиб ўтамиз, Ганада бундай афсунгарлар ҳар қадамда учрайди. Улар халқнинг кучли ишончи, соддалигидан фойдаланиб, алдов, гипноз ёрдамида пул ишлашади. Лекин худо ҳаммасини кўриб, эшитиб турганини ўйлашмайди. Худди афсунгар каби ўзлари қазиган чуқурга қулагачгина кўзлари очилади. Лекин кеч бўлади.\nМасалан, шу йил июль ойида Нигерияда террорчилар, ҳарбийларга гўё ўқдан асровчи тумор ясаб сотадиган афсунгар ҳам ўзи ясаган ўша туморнинг касрига қолди. Ҳарбийлар туморни синаб кўришни талаб қилишди. Афсунгар уларнинг хоҳишини адо этишга мажбур эди. Надоматлар бўлсинки, тумор уни ўқдан асрай олмади. Афсунгар ҳалок бўлди. “Замин” янгиликларини “Twitter”да кузатиб боринг\nАравонда 3 метрли бўғма илон топилди (видео)\n29-01-2019, 15:00, Дунё\nАмерикалик талаба ётоқхонадан бир ярим метрлик илон тутиб олди\n3-09-2018, 11:43, Дунё\nОта қизини ютиб юбормоқчи бўлган 4 метрли бўғма илонни ўлдирди (фото)\n24-08-2018, 13:50, Дунё\n18-06-2018, 16:25, Дунё\nҲиндистонлик илон авровчини бўғма илон ўлдириб қўяёзди (видео)\n28-03-2018, 10:24, Дунё\n6-10-2017, 09:03, Дунё


Шахсий тажриба. Вакцинация пунктларида коронавирусга қарши қандай эмлашмоқда? – Газета.uz\nШахсий тажриба. Вакцинация пунктларида коронавирусга қарши қандай эмлашмоқда?\nТошкентдаги бозорлар, супермаркетлар, маҳаллалар ва бошқа гавжум объектлар ҳудудида 46 та коронавирусга қарши эмлаш пунктлари очилди. «Газета.uz» мухбири улардан бирида вакцина олди. Коронавирусга қарши қандай қилиб эмланиш кераклиги, бунинг учун нималар зарурлиги ва экспертлар фикрига таянган ҳолда ўзбек-хитой вакцинасининг самарадорлиги ҳақида.\nLotinchada 30 июн 2021, 23:36 Коронавирус Жамият\nТошкентда бозорлар, супермаркетлар, мактаблар ва маҳаллалар ҳудудида коронавирусга қарши 46 та эмлаш пункти очилган эди. «Газета.uz» мухбири вакцинани Мирзо Улуғбек туманидаги Ecobozor ҳудудидаги пунктлардан бирида қабул қилди.\nБозорда эмлаш пункти қаерда жойлашгани ҳақида маълумот йўқ. Унинг қаердалигини соқчилар ва сотувчилардан сўраб билиб олишингиз мумкин.\nЭмлаш пунктида ZF-UZ-VAC2001 ўзбек-хитой вакцинаси билан эмланмоқда. Препаратлар музлатгичда сақланмоқда. Тўлиқ курсни тугатиш учун уч-тўрт ҳафта оралиғида учта инъекция қилиш керак.\nВакцина олиш учун паспорт, унинг нусхаси ёки фотосурати лозим. Тиббиёт ходимлари ишлаб турган телефон рақамини ёзиб олишади. Орадан 21−28 кун ўтганидан сўнг ушбу рақамга иккинчи дозани қабул қилиш зарурлиги ҳақида SMS-хабар юборилади. Уни биринчи доза қаердан олинганидан қатъи назар, исталган вакцинация пунктидан олиш мумкин.\nИнъекция қилишдан олдин тиббиёт ходимлари қон босимини ўлчашади. Вирусология илмий-тадқиқот институти директори ва Соғлиқни сақлаш вазирлигининг юқумли касалликлар бўйича бош мутахассиси Эркин Мусабоевнинг «Газета.uz»га маълум қилишича, тиббиёт ходимлари соғлиқ ҳолати ва сурункали касалликлар тўғрисида саволлар беришлари керак, чунки баъзи ҳолларда вакцина қабул қилиш тавсия этилмайди. Бироқ «Газета.uz» мухбирига бундай саволлар берилмади.\nЭркин Мусабоев аксарият ҳолатларда вакцинанинг акс таъсири кузатилмаслигини аъкидлади. Улар юзага келган тақдирда ҳам енгил бўлади: бир неча кун тана ҳарорати бир оз кўтарилади, оғриқлар, бўғинлар оғриғи кузатилиши мумкин.\nБу Anhui Zhifei Longcom Biopharmaceutical компанияси Хитой Фанлар академиясининг Микробиология институти билан биргаликда ишлаб чиққан вакцина «тоза», яъни аденовирус эмас, балки коронавирус сирт антигенининг рекомбинант оқсилини ўзида мужассам этади, деди Вирусология илмий-тадқиқот институти директори.\nЭмлаш тавсия этилмайдиган шахслар рўйхати барча тиббиёт ходимларига тарқатилган, дея таъкидлади Эркин Мусабоев. Рўйхат Санитария-эпидемиологик осойишталик ва жамоат саломатлиги хизмати томонидан ишлаб чиқилган. Мақола эълон қилинган вақтда мазкур идора матбуот хизмати таҳририятни рўйхат билан таништирмади. Аммо, Эркин Мусабоевнинг сўзларига кўра, ҳомиладор ва эмизикли аёллар учун акс таъсирлар мавжуд эмас.\nZF-UZ-VAC2001 вакцинаси ҳақидаги охирги тадқиқотлар март ойида The Lancet журналида чоп этилган. Таҳлилда айтилишича, клиник синовларнинг иккинчи босқичи натижаларига кўра, препаратнинг учинчи дозасини олганидан икки ҳафта ўтгач, одамларнинг 92−97 фоизида инъекция қилинган вакцинага жавоб сифатида COVID-19га қарши нейтраллаштирувчи антитаначалар борлиги аниқланган.\n«Бошқача қилиб айтганда, ушбу шахсларда назарий жиҳатдан уларни COVID-касаллигидан (инфекциядан эмас) ҳимоя қилиши керак бўлган иммун жавоби ишлаб чиқилди», — деб тушунтириш берди эпидемиолог, тиббиёт фанлари доктори Ренат Латипов «Газета.uz»га. — COVID биологияси шундайки, агар вакцина натижасида ҳосил бўлган гуморал иммунитет вирус қонга кирса, танани ҳимоя қилади. Аммо бу ҳар доим ҳам содир бўлавермайди. Баъзида вирус бронхиоллар эпителийларига чуқурроқ кириб бормайди — бу ҳолда касалликнинг енгил шакли ривожланади. Вакцина ушбу шаклдан ҳимоя қилмайди, шунинг учун эмлашдан кейин биз юқтириб олишимиз ва инфекцияни бошқаларга юқтиришимиз мумкин. Баъзида бу жараён ҳеч қандай асоратларсиз кечиши мумкин. Шунинг учун эмлашдан кейин ҳам чекловчи ва профилактика чораларига риоя этишингизни тавсия қиламиз».\nРенат Латипов The Lancet журналидаги мақолада айтилган клиник тадқиқотларнинг иккинчи босқичида вакцинанинг хавфсизлиги ва унинг иммуноген хусусиятлари ўрганилишини қўшимча қилди.\nТадқиқотда қайд этилишича, клиник тадқиқотлар қайсидир маънода чекланган. Биринчидан, кўнгиллилар ёшлардан иборат бўлган. Препарат болалар ва кексаларда синовдан ўтказилмаган. Болалар ва кексалар эса SARS-CoV-2 инфекциясига нисбатан заифроқ ҳисобланишади.\nИккинчидан, вакцинанинг учинчи дозасини олгандан 14 кун ўтгач, препаратнинг иммуногенлиги текширилади. Ушбу даврда иммунитет реакциясининг тўлиқ давомийлигини тахмин қилиш мумкин эмас. Буни клиник синовларнинг учинчи босқичида билиш мумкин.\nУчинчидан, кўнгиллиларнинг аксарияти хан хитойларидан иборат эди. Иккинчи босқичда эмлаш самарадорлиги баҳоланмаган, чунки кейинчалик бирон бир синов иштирокчиси вирус таъсирига дуч келмаган.\nКасалликка қарши самарадорлик клиник тадқиқотларнинг учинчи босқичида, кўнгиллиларнинг жуда катта гуруҳига вакцина юборилганда ўрганилмоқда, дея таъкидлади Ренат Латипов. Баъзан плацебо ёрдамида «кўр» тадқиқот ўтказилади: бир қисм кўнгиллилар вакцина олишади, бошқа қисми эса унинг тақлидини. Сўнгра ушбу кўнгиллилар табиий шароитда кузатилади ва охирида вакцинани олганлар орасида қанча одам, плацебо олганлар орасида қанча одам касал бўлгани ҳисоблаб чиқилади. Шундан кейин вакцинанинг самарадорлиги ҳисобланади, дейди мутахассис.\n«Бу ерда гап [эмланганларнинг] касал бўлиш-бўлмаслигида эмас. Тиббиётда 100 фоиз ва 0 фоиз деган нарса йўқ. Гап касалликнинг оғир кечишида. 90 минг киши вакцина олсаю, 10 киши касалланса, бу — яхши натижа», — дея изоҳ берди вакцина самарадорлиги ҳақида Эркин Мусабоев.\nМарт ойида The New York Times газетаси Anhui Zhifei Longcom Biopharmaceutical ва Хитой Фанлар академиясининг Микробиология институти клиник тадқиқотларнинг учинчи босқичи ва препаратнинг самарадорлиги ҳақидаги маълумотларни эълон қилмагани ҳақида ёзган эди.\n«Менга маълум бўлишича, учинчи босқич бўйича маълумотлар йиғиш якунланди ёки якуний босқичда. Маълумотлар йиғилмоқда, таҳлил қилиш керак. Ушбу жараён қанча давом этиши номаълум. Аммо учинчи босқич икки томонлама „кўр“ клиник синовлар талабларига мувофиқ равишда жуда малакали тарзда амалга оширилгани кўриниб турибди», — деди Ренат Латипов.\nТошкентдаги йирик бозор ва супермаркетларда эмлаш пунктлари очилди (рўйхат) 27 июн 2021, 18:39\nЭмлаш тадбирларида ишлатиладиган воситалар учун деярли 6,8 млрд сўм маблағ ажратилган 11 июн 2021, 17:48\nЎзбекистонда коронавирусга қарши эмлашнинг 3-босқичи бошланди 30 май 2021, 12:31


Эрта турмуш – келтирар ташвиш » “Нуробод” газетаси\nЖАМИЯТ / ТИББИЁТ / МУТОЛАА\nОила қуриш ва унинг тинчлигини асраш инсон учун катта масъулиятдир. Мамлакатимизда оила институтини янада мустаҳкамлаш ва ривожлантириш, айниқса, ёш оилаларнинг ҳуқуқий ва ижтимоий-иқтисодий манфаатларини ҳимоя қилиш борасида кенг кўламли ишлар олиб борилмоқда. Ҳар бир оила мустаҳкам пойдеворга эга бўлишига эришиш, жамиятда ҳар бир гўдакнинг соғлом туғилиши ва яшаб кетишини тўлиқ кафолатлайдиган зарур шарт-шароитларни яратишга эътибор қаратилмоқда. Дарҳақиқат, Президентимиз таъкидлаганидек, оила ҳаёт абадийлиги, авлодлар давомийлигини таъминлайдиган, халқимизнинг муқаддас урф-одатлари сайқал топадиган, келажак авлод камолотига бевосита таъсир кўрсатадиган тарбия ўчоғидир. Президент қарори билан 2019 йил 1 сентябрдан эркаклар ва аёллар учун никоҳ ёши ўн саккиз ёш этиб белгиланди.\nМутахассисларнинг фикрича, йигит-қизларнинг турмуш қуриш ёши оила мустаҳкамлигига таъсир кўрсатувчи асосий омиллардан биридир. Афсуски, айрим ота-оналар кўпинча фарзандининг келажак тақдири, бахт-саодати ҳақида ўйламай, ҳали балоғат ёшига етмаган қизини узатиш ёки қариндошимнинг қизи бегона бўлмасин, деб ўғил уйлантириш тараддудига тушади. Бунинг оқибатида қизларни ўн олти, ҳатто ундан кичик ёшда турмушга узатиб юбориш ҳоллари учраб туради. Аммо, бу кўп ҳолларда бўлғуси онанинг саломатлиги ва руҳиятига, қолаверса ёш оиланинг мустаҳкамлиги, туғилажак фарзандининг соғломлигига салбий таъсир кўрсатади. Туманимизда аҳоли ўртасида соғлом турмуш тарзини оммалаштириш, тиббий маданиятини ошириш ва ёшларнинг никоҳга оид тушунчаларини кенгайтириш, қариндошлар ўртасидаги ва эрта никоҳларнинг олдини олиш борасида тизимли ишлар олиб борилмоқда. Афсуски, бу саъй-ҳаракатларга қарамасдан, репродуктив саломатлик талабларига зид равишда қизларни барвақт турмушга узатиш ҳоллари кузатилмоқда.\nҲар бир ота-она ўз фарзандининг бахтли бўлишини истайди, албатта. Лекин, қизимни тезроқ турмушга берсам, хотиржам бўлардим, деган нотўғри қараш билан қайсидир маънода ўз ҳаловатини ўйлайдиган, фарзандининг ўқишни давом эттириши ёки эгаллаган касби бўйича ишлашига тўсқинлик қиладиган ота-оналар ҳам йўқ эмас. Мана шундай ота-оналарга тушунтириш мақсадида қишлоқ ва маҳаллаларда мутахассислар иштирокида аҳоли вакиллари билан мунтазам давра суҳбатлари ўтказилмоқда. Ушбу тадбирларда қиз болани барвақт турмушга бериш ва эрта фарзанд кўриш, қариндош-уруғлар ўртасидаги никоҳларнинг салбий оқибатлари, никоҳдан олдин тиббий кўрикдан ўтишнинг зарурлиги борасида тушунтириш ишлари олиб борилмоқда.\nКези келганда, фаолиятимиз билан боғлиқ айрим ҳаётий воқеалар тўғрисида фикрлашсак. Баъзан тиббий кўриклар жараёнида никоҳланувчилар орасида гиёҳвандлик, ОИТС, захм, сил каби касалликка чалинганлар ҳам учрамоқда. Амалдаги қонунлар талабига мувофиқ, юқоридаги касалликлар никоҳ тузишни рад этишга асос бўлмайди. Аммо бундай касалликка чалинган ота ёки онадан соғлом фарзанд туғилиши мумкинми?\nБир мисол. М. ака ва Ш.опанинг қизлари Т.га келган совчиларга розилик беришар экан, уларнинг тўй кунини белгилаш ҳақидаги таклифини ҳам рад этишолмади. Никоҳ тантанаси фотиҳадан кейинги ҳафтага белгиланди. Эртаси куни эса бўлажак келин-куёв никоҳни қайд этишни сўраб, ФХДЁ бўлимига мурожаат этишди. Бўлим мудираси уларнинг аризасини қабул қилгач, тиббий кўрикдан ўтиш учун йўлланма берди. Лекин, тўй куни аввалдан белгилангани боис, қудалар тиббий кўрик натижаларини кутиб ўтирмай, тўйни ўтказишди. Бироқ...\nБироқ ёш оила бир ой ўтмасдан парчаланди. Чунки тўйдан тўрт-беш кун ўтгач, куёвнинг тутқаноқ дарди борлиги маълум бўлди. Бу эса келин томонга жуда алам қилди. Қолаверса, қуда томон буни кўтара олмасдан касал бўлиб ётиб қолди. Шу боис, улар ўзларига келтирилган моддий ва маънавий зарарни қоплашини сўраб, судга мурожаат қилишди.\nЭнди ҳақли савол туғилади, юз берган кўнгилсизликда келин томоннинг ўзи хам айбдор эмасми? Негаки, ота-она қизларини тиббий кўрик ва қонуний никоҳсиз узатиб юборишди. Аксинча бўлганда, бугунги аҳволга тушиб ўтиришмас эди. Албатта, бу воқеа тўй арафасида турган барча ота-оналарга сабоқ бўлса ажаб эмас.\nБундан ташқари, қизларнинг 16-18 ёшларда она бўлиши жиддий муаммоларни келтириб чиқариши мумкинлиги аниқланган. Кўп ҳолларда бундай ёшдаги қизларнинг соғлом фарзандни дунёга келтиришида турли муаммолар келиб чиқади. Қизларнинг жисмонан ва руҳан оналикка тайёр бўлмасдан оила қуриши кўпинча туғруқ жараёнида ўлим хавфи ошишига сабаб бўлади. Бинобарин, эрта ҳомиладорлик ёш она ҳамда бўлажак фарзанд учун ҳар томонлама хавфлидир.\n— Аёл қанча ёш бўлса, ҳомиладорлик даврида турли патологик, экстрагенитал хасталиклар кучаяди, йўлдош етишмовчилиги, суяклар тизимида рўй берадиган ўзгаришларнинг салбий оқибатлари кўп бўлади. Эрта ҳомиладорлик кўпинча бола тушиши ёки ўлик туғилиши билан тугайди, бу ҳолат ҳомиланинг нуқсонли ривожланиши сабабли ҳам она, ҳам бола саломатлигига катта хавфдир. Бундай асоратлар кейинги ҳомиладорликнинг нормал кечиши ва туғруқнинг табиий равишда амалга ошишига ҳам салбий таъсир кўрсатиши мумкин. Шу боис ёш турмуш қурган аёлларнинг фарзандлари жарроҳлик амалиёти орқали дунёга келтирилади. Сурункали кислород етишмовчилиги туфайли она қорнида суст ривожланган чақалоқларнинг вазни анча кам бўлади ва афсуски, уларнинг аксарияти кўп яшамайди.\nБугунги кунда скрининг текширувлари натижалари шуни кўрсатмоқдаки, болалардаги турли хил аномалиялар, айниқса, асаб тизими ва генетик нуқсонлар айнан қариндошлар ўртасидаги никоҳ туфайли юзага келаётир. Бунинг олдини олиш учун, аввало, ота-оналар етарли тиббий билим ва тушунчага эга бўлиши лозим. Халқимиз орасида қизларнинг катталар, айниқса, ота-она раъйига қарши бормаслиги одатга айланган. Кўпинча эрта ва қариндошлар ўртасидаги никоҳларнинг қайд этилишига ана шу ҳолат сабаб бўлмоқда.\nСоғлом фарзанд соғлом онадан дунёга келади. Ёшларга соғлом ва аҳил оила қуриш, соғлом турмуш тарзини қарор топтиришга интилишни рағбатлантиришдек эзгу ишлар замирида, аввало, баркамол авлодни вояга етказишдек эзгу мақсад мужассамдир.\nсоғлом турмуш тарзи бўлими мудири.\nгинекология бўлими мудири.\nКалит сўз: жамият тиббиёт


Жанубий Суданда фалокатга учраган самолётдаги барча одамлар тирик қолганлар\n23:23 / 20.03.2017\nЖанубий Суданда фалокатга учраган самолётнинг барча йўловчилари ва экипаж аъзолари тирик қолдилар, деб хабар бермоқда воқеа юз берган Вау шаҳри аэропорти вакилига иқтибос келтирган ҳолда "Ассошиэйтед Пресс" ахборот агентлиги.\nАввалроқ бир қатор ОАВ самолётдаги барча 44 киши ҳалок бўлганини тахмин қилган. "Франс Пресс" ахборот агентлигининг маълум қилишича, фалокат оқибатида 14 киши жароҳат олган. Улар шифохонага етказилганлар.\nАэропорт бошқарувчиси Стивен Юнгуле самолёт қўниш полосасига тегиб, сўнгра ерга урилиб, ёнишидан олдин бир сакраб кетганини айтган. Бунда самолёт эшиклари очиқ ҳолда бўлган ва бу қутқарувчиларга барча одамларни тезликда қутқаришга имкон берган.\nФалокатга учраган самолёт South Supreme Airlines авиакомпаниясига тегишли бўлган ва Вауга Жанубий Судан пойтахти Жубадан келаётган бўлган. Самолёт бортида икки хорижлик – хитойлик ва Эритрея фуқароси бўлган.\nЖанубий Судан самолёт фалокат


ҲУҚУҚИЙ ТАЪСИР ЧОРАСИ ВА АМАЛИЁТ\nМамлакатимизда суд-ҳуқуқ соҳасини эркинлаштириш, одил судловга эришишга қаратилган кенг кўламли ислоҳотлар натижасида фуқаролар ҳамда тадбиркорлик субъектларининг суд тизимига ишончи ортиб, уларнинг ҳуқуқ ва манфаатлари ҳимоя қилинмоқда.\nПрезидентимизнинг шу йил 21 февралдаги “Ўзбекистон Республикаси суд тизими тузилмасини тубдан такомиллаштириш ва фаолияти самарадорлигини ошириш чора-тадбирлари тўғрисида”ги Фармони асосида хўжалик судлари негизида иқтисодий судлар ташкил этилиши фуқаролар ҳамда тадбиркорлик субъектлари манфаати йўлидаги муҳим амалий қадам бўлди.\nБуни ушбу судлар фаолият бошлаганидан буён ўтган тўрт ой давомида Хоразм вилояти ва туманлараро иқтисодий судларда 4 625 та даъво аризаси кўриб чиқилгани, шундан 4 011 таси қаноатлантирилгани мисолида ҳам кўриш мумкин. Хусусий тадбиркорлик субъектларининг даъво аризалари бўйича эса 167 та иш кўрилди ҳамда уларга 2 миллиард 695 миллион сўм миқдоридаги маблағлар ундириб берилди.\n— Тадбиркорларнинг ҳуқуқ ва манфаатларини ҳимоя қилиш асносида корхоналарни банкротликдан чиқариш, молиявий соғломлаштиришга ҳам катта эътибор қаратаяпмиз, — дейди Хоразм вилояти иқтисодий суди раиси Шуҳрат Қодиров. — Масалан, яқинда Урганч тумани давлат солиқ инспекциясининг “Давронбек Жўрабек” хусусий корхонасини банкрот, деб топиш тўғрисидаги даъво аризасини кўриб чиқдик. Корхона қарздорликни тўла сўндирганини инобатга олиб, банкротлик бўйича иш юритиш тугатилди, пировардида тадбиркор ўз фаолиятини эмин-эркин давом эттириш имконига эга бўлди. Фаолиятимиз билан боғлиқ бундай мисоллар кўп. Шу ўринда айтиш керакки, юртимизда тадбиркорлик субъектларига нисбатан ҳуқуқий таъсир чоралари фақат суд томонидан қўлланилиши жорий қилингани давлат назорат органлари ва уларнинг мансабдор шахслари томонидан асоссиз равишда таъсир чоралари белгиланишининг олдини олмоқда.\nТадбиркорлик субъектлари ҳамда барча суд процесси иштирокчиларига қулайлик яратиш мақсадида суд мажлисларини видеоконференцалоқа режимида ўтказиш амалиёти йўлга қўйилди. Ўтган тўрт ой давомида 69 та иш шу тартибда кўрилди. Натижада суд иштирокчилари ўзлари яшайдиган ҳудуддан туриб бошқа вилоятларда ўтказилган суд процессларида қатнашдилар. Бу янгилик тадбиркорларга вақт ва маблағни тежаш имконини бермоқда. Мурожаатларни электрон шаклда қабул қилиш тизими ҳам ана шундай қулайликлардан биридир. Шу пайтгача вилоят иқтисодий судига 1 305 та даъво аризаси электрон шаклда келиб тушган.\nЯна бир эътиборли янгилик шундаки, ғоят катта тарбиявий аҳамиятини инобатга олиб, сайёр суд мажлисларини ўтказиш йўлга қўйилди. Ҳозирги пайтда вилоят ҳамда туманлараро иқтисодий судларда сайёр тартибда кўрилаётган ишлар жами кўриб чиқилаётган ишларнинг 70 фоизини ташкил этаётгани, айниқса, эътиборга молик. Халқ билан мулоқот ва инсон манфаатлари йили доирасида судьялар томонидан маҳаллалар, ўқув юртлари ҳамда меҳнат жамоаларида ўтказилаётган учрашувлар, давра суҳбатлари ҳам ўз самарасини бермоқда.\nУмуман, суд-ҳуқуқ соҳасидаги бу каби янгиликлар юртдошларимиз, хусусан, тадбиркорларимизнинг ҳуқуқ ва манфаатларини тўлиқ ҳимоялашда муҳим аҳамият касб этаяпти. Таъбир жоиз бўлса, судлар ишбилармонларнинг ишончли қўрғони сифатида ўзларини намоён қилмоқда.\n2017 йил 12 октябрь)


Тошкентнинг «ўгай болалари». Талабалар нега ижарага қўйилмайди?\nТаълим оламан, келажагимни қураман деб ҳар йили вилоятлардан минглаб ёшлар азим пойтахтни қора тортиб келади. Олийгоҳга қабул қилинганини эшитган талабанинг кайфи чоғ, ахир у камида вазир бўлишни ният қилади-да. Aммо Тошкент бўлажак вазирларни кулиб қарши олмайди, талаба буни тунашга бошпана тополмаган илк кунидаёқ ҳис қилади...\nДейлик, Тошкентда бирор таниши бўлмаган 1-босқич талабаси пойтахтга бир тўда юклари билан келди. У бу кеча қаерда тунайди? Табиийки, олийгоҳ ҳеч қачон 1-босқич талабасини дарров ётоқхонага қабул қилмайди. Қўшимчасига у контракт асосида ўқишга қабул қилинган бўлса. Устига-устак, ётоқхонага «темир дафтар»да турувчи ва оилада бирдан ортиқ контракт асосида ўқийдиганлар қабул қилиниб, ортган ўринлар қолган талабаларга тарқатилади. Ётоқ етмаганлар отанг бозор, онанг бозор, деб уй бозорига йўл олади.\n«10 марта талабага ижара уй берганман ва ҳаммасида пушаймон бўлганман»\nУй бозорида 1 хонали квартира ижараси 200-250 доллардан кам эмас. Буни уй бозоридаги маклерлар ҳам тасдиқлади. Суриштирувларимизга кўра, бир талабанинг ойлик ижара пули 70-80 долларга тўғри келади. Лекин ундан ҳам аввал талаба учун ижара уй топиш муаммо. Aксар уй эгалари талабага уй беришга рози бўлмайди.\nШундай уй эгаларидан бири Aброр Зоҳидов 10 марта талабага ижара уй бергани ва 10 мартасида ҳам пушаймон бўлганини айтади.\n«Ой охирлаб ижара пулини олишга борганимда, талабалар бирор марта ижара пулини тўлиқ беришмаган. Бундан ташқари, улар ҳеч айтган 4 киши деб 4 киши турмайди. 6-7 киши бўлиб кетишади. Талабалар деярли бир хил ёшда бўлгани сабаб, ҳеч ким масъулиятни ўз бўйнига олмайди, хона тўзиб кетади. Оилани ижара қўйсам, масъулият бир киши зиммасида бўлади, пул вақтида тўланиб, хонадон тоза туради», деб ҳолатга изоҳ берди Аброр ака.\nИжара масаласи фақат талабларнинг дарди эмас\nТошкентда ривожланаман деб ишлаётган, қўшимча ҳунар ўрганаётган ёшлар ҳам турар жой топишда анча қийналмоқда. Шундай ёшлардан бири Эъзоза Олимованинг таъкидлашича, оилали бўлмаган ҳар қандай киши учун Тошкентда турар жой топиш катта муаммога айланади. Ижара уй топиш бир муаммо бўлса, топилган уй нархи яна бир муаммо.\n«Давлат ишида ишлайдиган одам ўртача 3-4 миллион сўм ойлик олса, унинг камида ярмини ижарага берса, қолган эҳтиёжларини қайси пулига қондиради? Истардимки, ҳозир янги қурилаётган уйлар билан бир қаторда вилоятдан келган меҳмонлар учун ойликларимиз кўтарадиган нархда ижара уй иншоотлари қурилса, шундай тизим яратилса», деди Эъзоза.\nХўш, нега шаҳарда ижара уй нархлари бу қадар баландлаб кетган?\nИжарачи Aброр Зоҳидовнинг фикрича, бунга сабаб ижарага қўйиш пойтахтда бизнесга айланмаганидир. Яъни бозорда таклифга нисбатан талаб анча катта. Бозорда талаб ва таклиф қонуни ишламайди. Фақат ижарадан даромад қиладиган бизнесменлар кам. Чунки улар катта пул тиккан кўчмас мулкини ижарага қўйса, 1 фоиз ҳам даромад олмайди. Улар тезроқ фойда берадиган бошқа бизнесга ўта қолади.\nТошкентга келиб, ижара уй излаб юрган талабалар билан суҳбатда бўлган журналист Муҳаббат Маъмирова ижарачи ва ижарада турувчи ўртасида ишончли тизим йўқ деб ҳисоблайди. Унинг фикрича, маклерларга ҳам ишонч йўқ. Охирги вақтда улар орқали ҳам ижара уй топиш муаммо бўляпти.\n«Шунинг учун худди реклама агентликларига ўхшаган, ижара уйларни реклама қилиб берадиган алоҳида агентлик ёки платформалар шакллантирилиши керак, деб ўйлайман. Барча ижарага одам қўювчилар кўчмас мулки ҳақидаги ҳамма маълумотларни шу ерга жойлаши лозим», дейди у.\nОлийгоҳ талабанинг турар жой муаммосини ҳал қилиб, кейин ўқишга чақириши керак\nДемак, пойтахтда талабага ҳам, ўзини ривожлантириш учун келган ёшларга ҳам ижарага уй топиш мушкул. Ижара нархлари ҳам ойлик маошлар билан номутаносиб. Буни бартараф этиш учун ижара бизнесини ривожлантириш керак.\nШунингдек, ижарачи ва ижарада турувчи ўртасида воситачилик қиладиган ишончли платформа яратилиши керак.\nБундан ташқари, ҳар йили 1-босқич талабалари 10-15 кунсиз ётоқхонага ҳам жойлашолмайди. Улар сарсон-саргардон ёки кунлик ижарада, ёки қайсидир узоқ қариндошининг уйида минг хижолатпазлик билан яшайди. ОТМ талабаларни ўқишга чақиришдан олдин турар жой муаммосини ҳал қилиши шарт. Ҳеч бўлмаганда 1-босқич талабаси вилоятдан келганда, эшикма-эшик сарғаймай ётоқхонага жойлашиб бўлгач, ўқишни бошлаши керак. Биз талабалар ётоқхонага қайси шартлар асосида қабул қилиниши, янги ўқув йилида қанча талаба ётоқхона билан таъминланиши ҳақида Олий ва ўрта махсус таълим вазирлигига мурожаат қилгандик. Бироқ саволларимиз очиқ қолди.\nЗуҳра Aбдуҳалимова, Kun.uz мухбири,


12:03 / 11.02.2019 | Farrukh | 1351\nАссалому алайкум! Саволим бир танишим, мен одамлиман одамим бор устозимдан фотиха олганман менга кофе тушган кофеда одамларни кўраман иш йўлларини бахт йўлларини очиббераман. Устозим эса тасбехда кўрадилар дийди. Мен ишмиман бу фол очишга киради десам йўқ бу бизга худо томонидан юқтирилган дийди. Яқинда яна бир аёл срнга қуръон тушябти сен қуръон билан ўқийсан сени ўзим шогиртликка оламан, мени шогиртим бўласан, ҳижобга кирасан мадрасада араб тилини ўрганасан дебти. Бу гапга ишонса бўладими. Жавоб учун олдиндан раҳмат\n- Ва алайкум ассалом! Улар бекорларни айтишибди. У худочамидики Аллоҳ беркитган йўлни очиб берса. Аллоҳ таоло “Анъом” сурасида марҳамат қилади:\n50. Сен: «Сизларга: «Ҳузуримда Аллоҳнинг хазиналари бор», ҳам демасман, ғайбни ҳам билмасман. Ва яна сизларга: «Мен фариштаман», деб ҳам айтмасман. Мен фақат ўзимга ваҳий қилинган нарсага эргашаман, холос», – деб айт. «Кўр билан кўзи очиқ тенг бўлурми? Тафаккур қилмайсизларми?» – деб айт.\nوَعِندَهُ مَفَاتِحُ الْغَيْبِ لاَ يَعْلَمُهَا إِلاَّ هُوَ وَيَعْلَمُ مَا فِي الْبَرِّ وَالْبَحْرِ وَمَا تَسْقُطُ مِن وَرَقَةٍ إِلاَّ يَعْلَمُهَا وَلاَ حَبَّةٍ فِي ظُلُمَاتِ الأَرْضِ وَلاَ رَطْبٍ وَلاَ يَابِسٍ إِلاَّ فِي كِتَابٍ مُّبِينٍ۝\nقُل لاَّ أَمْلِكُ لِنَفْسِي نَفْعًا وَلاَ ضَرًّا إِلاَّ مَا شَاء اللّهُ وَلَوْ كُنتُ أَعْلَمُ الْغَيْبَ لاَسْتَكْثَرْتُ مِنَ الْخَيْرِ وَمَا مَسَّنِيَ السُّوءُ إِنْ أَنَاْ إِلاَّ نَذِيرٌ وَبَشِيرٌ لِّقَوْمٍ يُؤْمِنُونَ۝\n“Намл” сурасида :\n65. Сен: «Осмонлару ерда Аллоҳдан бошқа ҳеч ким ғайбни билмас», – деб айт. Улар қачон қайта тирилтирилишларини ҳам сезмаслар.\nҒайбни билиш фақат Аллоҳ таолонинг Ўзига хосдир. Аллоҳдан бошқа ҳеч ким – на инсон, на фаришталар, на жинлар ғайбни билмайди. Бу эса Аллоҳ таолонинг мутлақ илм эгаси эканини англатиш билан бирга, махлуқотлар учун У буюк Зотнинг лутфи ҳамдир. Ўйлаб кўрайлик, инсон ўз тақдирини – бир кун, бир ҳафта, бир ой, бир йилдан кейин ёки умрининг охиригача нималар бўлишини аниқ билса, унинг учун ўша кун, ҳафта, ой, йил ва умрнинг қизиғи қоладими? Албатта, йўқ. Бу мулоҳаза фақат биргина ғайб ҳақида. Яна қанчадан-қанча ғайб ишлари бор, уларни ҳам мулоҳаза қилсак, шунга ўхшаш ҳикматлар келиб чиқаверади.\n26. У ғайбни билувчидир ва ҳеч кимни Ўз ғайбидан хабардор қилмас. Валлоҳу аълам!\nҚунутни ўқиш вожибми


Совуқ ҳавода тўпиқни очиб юришнинг хавфли томонлари аниқланди — Sof.uz\n4.11 18:37 719 Тиббиёт\nОёқ тўпиғини кўрсатиб турадиган калта шимлар ва калта пайпоқлар ҳозир модада. Бутун Ўзбекистоннинг деярли барча вилоятларида ёш йигит ва қизлар худди шу услубда кийинишмоқда. Бироқ, совуқ мавсумларда бундай кийиниш жиддий касалликларга олиб келиши мумкин, дейди россиялик шифокорлар.\nОчиқ тўпиқ болдир-билак бўғим билан боғлиқ муаммо келтириб чиқаради, яллиғланиш бошланиб, артрозга сабаб бўлади. Очиқ тўпиқ оёқда қон ва лимфа суюқлиги айланишини издан чиқаради. Агар лимфа айланиши бузилса, бундан иммунитет ҳам азият чекади.\nКалта шим умумий тана шамоллашига олиб келади. Шунингдек, шамоллаш билан боғлиқ хасталиклар ҳам калта шим кийиш билан янада кучаяди.\nХўш, шунча гапдан кейин ҳам ҳозиргидай об-ҳавода калта шим кийиб юраверасизми?\nКеча, 21:55 6166\n2.06 12:56 4487\nКеча, 17:06 2322\n1.06 20:43 2154\n1.06 16:39 1844\nБугун, 02:09 199 Ўзбекистон\nБугун, 02:04 101 Ўзбекистон\nБугун, 01:54 119 Ўзбекистон\nБугун, 01:50 188 Ўзбекистон


Қозоғистон Президенти аҳолини ўз вақтида хабардор қилишга буйруқ берди – Газета.uz\nҚозоғистон Президенти аҳолини ўз вақтида хабардор қилишга буйруқ берди\nНурсултон Назарбоев Олмаотадаги вазият бўйича Хавфсизлик кенгашининг тезкор йиғилишини ўтказди.\n19 июл 2016, 09:51 Жаҳон\nҚозоғистон Президенти Нурсултон Назарбоев душанба куни Олмаотадаги вазият бўйича Хавфсизлик кенгашининг тезкор йиғилишини ўтказди.\nШаҳарда эрталаб содир этилган отишма натижасида тўрт киши, жумладан уч полициячи ҳаётдан кўз юмди. Яна саккиз киши жароҳатлар билан шифохонага ётқизилди. Ҳужум қилган шахслар қўлга олингандан сўнг (улар сони икки нафарни ташкил этади) Олмаотадаги қизил террористик хавф даражаси сариққа қадар туширилди.\nНурсултон Назарбоев вафот этганлар ва жароҳатланганларнинг оилаларига ҳамдардлик билдириб, уларга давлат ёрдамини кўрсатишга буйруқ берди.\nПрезидент ҳуқуқни муҳофаза қилиш органларига шаҳарда тартибни сақлаш, айниқса одамлар оммавий тўпланадиган жойларни ҳимоя қилиш учун барча зарур чораларни кўришга буюрди.\nШунингдек, у аҳолини ахборий муҳитдаги эҳтимолий ташвиқотларга берилмасликка чақирди. «Олмаота аҳолисини мунтазам равишда хабардор қилиб бориш ва умумий жамоат тартибини сақлаш лозим. Саросимали миш-мишларга кескин барҳам бериш ва ташвиқотчиларни фош этиш муҳим. Олмаота ва бутун республикадаги фуқаролар шунга амин бўлишлари керакки, тартибни сақлаш учун энг қатъий чоралар кўрилади», — деди Қозоғистон Президенти.\nНурсултон Назарбоев ички ишлар вазирига ҳодиса жойига бориш ва Олмаота ҳокими билан биргаликда шаҳардаги вазиятни барқарорлаштириш бўйича чораларни кўриш вазифасини топширди. Ахборот ва коммуникация вазирига эса аҳолини тўлиқ хабардор қилиш, фуқароларнинг барча мурожаатларига тезкор жавоб қайтариш буйруғини берди.


СИЛАИ РАҲМ ҚИЛИШ – .:: Xadicha.uz\nСилаи раҳм деганда қариндошлар билан борди-келди қилиш, уларга чиройли муомалада бўлиш, лутф кўрсатиш, ҳолидан хабар олиб туриш тушунилади. Ҳадиси шарифларда таъкидланишича, силаи раҳм ризқни кенгайтиради, умрни узайтиради.\nعَنْ أَنَسِ بْنِ مَالِكٍ رَضِيَ اللهُ عَنْهُ قَالَ: سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: مَنْ سَرَّهُ أَنْ يُبْسَطَ لَهُ فِي رِزْقِهِ أَوْ يُنْسَأَ لَهُ فِي أَثَرِهِ فَلْيَصِلْ رَحِمَهُ. رَوَاهُ الْبُخَارِيُّ وَأَحْمَدُ.\nАнас ибн Молик розияллоҳу анҳу ривоят қилади: “Мен Расулуллоҳ соллаллоҳу алайҳи ва саллам: “Кимни ризқи кенг бўлиши, ажали кечиктирилиши (яъни, умри узоқ бўлиши) хурсанд қилса, қариндошлик алоқаларини боғласин!” деганларини эшитганман” (Бухорий, Аҳмад ривояти).\n“Ризқи кенг бўлиши”дан мурод ризқи баракали бўлишидир. Зеро, қариндошлар билан яхши муомалада бўлиш садақанинг бир туридир. Садақа молни поклайди, кўпайтиради.\n“Ажали кечиктирилиши”дан мурод эса, аввало банда умри баракали бўлиши, охиратига фойдали ишлар билан, тоат-ибодатда ўтиши, вақтни беҳуда кетказишдан сақланишидир. Баъзилар: “Умрнинг зиёда қилиниши солиҳ зурриётдир”, деб айтишган. Чунки ортидан яхши фарзандлар қолиб, ҳақига истиғфор айтса, дуо қилса, Аллоҳ амрига мувофиқ яшаса, эзгу амаллари савоби камайтирилмасдан ота-онасига бориб туради.\nДемак, ким дунёда ризқи кенг, ҳаёти фаровон, умри савобли ишларга тўла бўлишини, ортидан солиҳ-солиҳа фарзандлар қолишини, вафотидан кейин ҳам яхши хотиралар билан эсланишни, номаи аъмолига эзгу амаллар ажри тўхтовсиз ёзилиб туришини хоҳласа, қариндош-уруғлари билан яхши муомалада бўлсин, уларга моддий, маънавий томондан ёрдам берсин.\nعَنْ أَبِي هُرَيْرَةَ رَضِيَ اللهُ عَنْهُ عَنْ النَّبِيِّ صَلَّى اللَّهُ عَلَيْهِ وَسَلَّمَ قَالَ: تَعَلَّمُوا مِنْ أَنْسَابِكُمْ مَا تَصِلُونَ بِهِ أَرْحَامَكُمْ فَإِنَّ صِلَةَ الرَّحِمِ مَحَبَّةٌ فِي الأَهْلِ مَثْرَاةٌ فِي الْمَالِ مَنْسَأَةٌ فِي الأَثَرِ. رَوَاهُ التِّرْمِذِيُّ وَأَحْمَدُ وَالْحَاكِمُ وَالْبَيْهَقِيُّ وَالطَّبَرَانِيُّ وَسَنَدُهُ صَحِيحٌ.\nАбу Ҳурайра розияллоҳу анҳу Набий соллаллоҳу алайҳи ва салламдан ривоят қилади: “Насабларингизни билиб олинглар (Яъни, оталарингиз, боболарингиз, амакиларингиз, аммаларингиз, тоғаларингиз, холаларингиз, бошқа қариндошларингиз исмини билиб олинг). Шу билан қариндошлик алоқаларини боғлайсиз. Зеро, силаи раҳм аҳлига муҳаббат уйғотади, бойликни кўпайтиради, умрни зиёда қилади” (Термизий, Аҳмад, Ҳоким, Байҳақий, Табароний ривояти. Ҳадис санади саҳиҳ).\nСилаи раҳм қилган одамни қариндошлари яхши кўради, унинг мол-дунёси кўпаяди, умри узаяди. Имом Бухорий – Абдуллоҳ ибн Умар розияллоҳу анҳудан – ривоят қилишича, қариндошлик ришталарини боғлаган кишини аҳли яхши кўради. Бундан чиқди, ўзгаларга чиройли муомалада бўлган кишини одамлар ҳурмат қилади, хушлайди. Зеро, инсон ҳаёти фаровон, топиш-тутиши баракали бўлишида ижтимоий алоқалар ўрни катта.\nوَعَنْ بَهْزِ بْنِ حَكِيمٍ عَنْ أَبِيهِ عَنْ جَدِّهِ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: صَنَائِعُ الْمَعْرُوفِ تَقِي مَصَارِعَ السُّوءِ وَإِنَّ صَدَقَةَ السِّرِّ تُطْفِئُ غَضَبَ الرَّبِّ وَإِنَّ صِلَةَ الرَّحِمِ تَزِيدُ فِي الْعُمُرِ وَتَنْفِي الْفَقْرَ. رَوَاهُ الْقُضَاعِيُّ فِي مُسْنَدِ الشِّهَابِ.\nБаҳз ибн Ҳаким отасидан, отаси бобосидан ривоят қилишича, Набий соллаллоҳу алайҳи ва саллам шундай деганлар: “Яхши ишлар кўнгилсиз ҳодисалардан сақлайди. Махфий (яъни, бировга билдирмай берилган) садақа Парвардигор ғазабини сўндиради. Силаи раҳм умрни узайтиради, камбағалликни кетказади” (Қузоий “Муснадуш шиҳоб”да ривоят қилган).\nРасулуллоҳ соллаллоҳу алайҳи ва саллам ушбу ҳадисда солиҳ амаллар, хусусан садақа, силаи раҳм фойдалари ҳақида тўхталмоқдалар:\n“Яхши ишлар кўнгилсиз ҳодисалардан сақлайди”.\nАллоҳ буюрган амалларни бажариш бандани охиратдаги бахтсизликдан, ёмон оқибатдан, қийинчиликлардан асрайди. Охират ғами олдида ўткинчи дунё ташвиши денгиздан бир томчи деган гап. Солиҳ амаллар банданинг охиратда машаққатдан эминда бўлишини таъминлар экан, дунёда ҳар хил бало-офатлардан, фожеалардан сақлашига шубҳа йўқ.\nПайғамбаримиз соллаллоҳу алайҳи ва саллам: “Яхши ишлар кўнгилсиз ҳодисалардан сақлайди”, деб биз умматларини солиҳ амалларнинг ҳеч бирини кичик санамасдан, ихлос билан бажаришга чақиряптилар.\n“Махфий (яъни, бировга билдирмай берилган) садақа Парвардигор ғазабини сўндиради”.\nАллоҳ таоло солиҳ амалларни риёсиз, ихлос билан амалга оширилишини хоҳлайди. Садақа махфий ёки ошкора берилиши ҳаммага маълум. Лекин одамлар кўзига кўрсатмай, яширинча берган афзал. Аллоҳ таоло айтади: “Агар садақаларни ошкор ҳолда берсангиз, яхши. Агар махфий қилиб фақирларга берсангиз – бу ўзингиз учун янада яхшироқдир. Қилган гуноҳларингизга каффорат бўлади. Аллоҳ қилаётган амалларингиздан Хабардордир” (“Бақара” сураси, 271-оят).\nДемак, ҳеч кимга билдирмасдан берилган садақа бандадан Аллоҳнинг ғазабини қайтаради. Шунингдек, ўнг қўли берганини чап қўли билмайдиган ихлосли банда қиёмат куни Аллоҳ Арши соясидан жой олади.\n“Файзул қодир” китобида юқоридаги ҳадис: “Ихлос нури, эҳсон мартабаси Аллоҳнинг ғазабини сўндиради”, деб изоҳланган.\nБаъзи донишмандлар шундай дейишган: “Агар яхшилик қилсанг, уни беркит. Агар сенга яхшилик қилинса, уни ошкор эт. Кибрланиб кетмаслик учун амалингни кичик сана. Ғурурга, хотиржамликка берилмаслик учун амалларингни кам, нуқсонли бил”.\n“Силаи раҳм умрни узайтиради, камбағалликни кетказади”.\nАбдуллоҳ ибн Умар розияллоҳу анҳу айтади: “Ким Раббидан қўрқса, силаи раҳм қилса, умри узайтирилади, бойлиги кўпайтирилади, аҳли-оиласи уни яхши кўради” (Бухорий “Ал-адабул муфрад”да ривоят қилган).\nСилаи раҳм умрни узайтирар, мол-дунёга барака киритар экан, “Қариндошлар билан яхши муносабатда бўлиш фақат моддий ҳолатга боғлиқми?” деган савол туғилади.\nСилаи раҳм деганда қариндошларга моддий, маънавий томондан яхшилик қилиш, ёмонликни қайтариш тушунилади. Бу, бойлик ёки бошқа нарса билан қилиниши мумкин. Шу маънода Ибн Абу Жамра айтади: “Силаи раҳм мол билан, ҳожатларини раво қилиш билан, зарарни кетказиш, очиқ чеҳра ила юзланиш ёки дуо қилиш билан бўлади” (Фазл Илоҳий, “Мафотиҳур ризқ”).\nМана шу гап силаи раҳм моҳиятини очиб беради. Баъзилар ўйлаганидек, қариндошлар билан яхши муносабатда бўлиш фақат пулга боғлиқмас. Агар шароити кўтарса, уларга моддий йўл билан кўпроқ яхшилик қилгани афзал. Аммо иқтисодий етишмовчиликни баҳона қилиб, бир-бирлари билан борди-келди қилмай қўйиш дуруст эмас. Чунки қариндошларга яхшилик қилиш йўллари кўп. Ҳатто ҳеч қанақа ёрдам бериш имкони топилмаган тақдирда ҳақларига дуо қилиб қўйсангиз ҳам бўлади. Агар уларга моддий тарафдан ёрдамлашсангиз, яна ҳақларига дуо ҳам қилиб қўйсангиз, нур устига нур бўлади.\nعَنْ عَلِىٍّ رَضِيَ اللهُ عَنْهُ عَنْ النَّبِيِّ صَلَّى اللهُ عَلَيْهِ وَسَلَّمَ قَالَ: مَنْ سَرَّهُ أَنْ يُمَدَّ لَهُ فِي عُمْرِهِ وَيُوَسَّعَ لَهُ فِي رِزْقِهِ وَيُدْفَعَ عَنْهُ مَنِيَّةُ السُّوءِ فَلْيَتَّقِ اللهَ وَلْيَصِلْ رَحِمَهُ. رَوَاهُ أَحْمَدُ وَالطَّبَرَانِيُّ وَأَبُو نُعَيْمٍ وَسَنَدُهُ صَحِيحٌ.\nАли ибн Абу Толиб розияллоҳу анҳудан ривоят қилинишича, Набий соллаллоҳу алайҳи ва саллам шундай деганлар: “Кимни умри узун, ризқи кенг бўлиши, хунук ўлим бошидан даф этилиши хурсанд қилса, Аллоҳдан қўрқсин, қариндошлик ришталарини боғласин!” (Аҳмад, Табароний, Абу Нуайм ривоят қилган. Ҳадис санади саҳиҳ).\nСилаи раҳм билан мол-дунё сероб бўлади, камбағаллик ортга чекинади, ёмон оқибатдан сақланилади. Ҳатто силаи раҳм қилувчилар фожир кимсалар бўлса-да, Аллоҳнинг фазли билан уларнинг бойлиги ортади.\nعَنْ أَبِي بَكْرَةَ رَضِيَ اللهُ عَنْهُ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: إِنَّ أَعْجَلَ الطَّاعَةِ ثَوَابًا صِلَةُ الرَّحِمِ حَتَّى إِنَّ أَهْلَ الْبَيْتِ لَيَكُونُوا فَجَرَةً فَتَنْمُو أَمْوَالُهُمْ وَيَكْثُرُ عَدَدُهُمْ إِذَا تَوَاصَلُوا وَمَا مِنْ أَهْلِ بَيْتٍ يَتَوَاصَلُونَ فَيَحْتَاجُونَ. رَوَاهُ ابْنُ حِبَّانَ وَسَنَدُهُ صَحِيحٌ.\nАбу Бакра розияллоҳу анҳудан ривоят қилинишича, Набий соллаллоҳу алайҳи ва саллам шундай деганлар: “Савоб жиҳатидан энг тез тоат силаи раҳмдир. Ҳатто хонадон аҳллари фожир бўлишса-да, (қариндошлик ришталарини) боғлашса, бойликлари, сонлари (яъни, фарзандлари) кўпаяди. Бирон хонадон аҳли (қариндошлари билан алоқаларни) боғласа, муҳтожлик кўрмайди” (Ибн Ҳиббон ривоят қилган. Ҳадис санади саҳиҳ).\nСилаи раҳмнинг фойдаси жуда тез билинади. Унинг савоби улуғ, манфаати бисёр. Ким буни амалда синаб кўрса, натижаси қандай бўлишини билади. Қаранг, ҳатто нотўғри ишларни қилиб юборадиган, ҳалол-ҳаромнинг унча фарқига бормайдиганлар ҳам қариндошлари билан борди-келди қилишса, мол-дунёлари, бола-чақалари кўпаяркан. Энди Аллоҳга, охират кунига аниқ ишонадиган, оқ-қорани таниган, ҳалолга интиладиган, ҳаромдан ҳазар қиладиган мўмин банда силаи раҳмдан қанчалик манфаат олишини тасаввур қилинг.


«Солиқ ва божхона хабарлари» газетасининг 2014 йил 27 май 21-сони - Gazeta.Norma.uz\n«Солиқ ва божхона хабарлари», №21, 2014й. 27 май\nҲаётимизда замонавий ахборот-коммуникация технологияларининг ўрни ортиб бораётгани зарур ахборотлардан тезкор хабардор бўлиш, турли интерактив хизматлардан фойдаланиш имконини бермоқда.\n1UZ янги бухгалтерия дастурида ишлаш алгоритми соддагина экан: аввалига унга маълумотларни киритиш лозим, кейин эса корхонага оид солиқлар ва ажратмаларнинг барча ҳисоб-китоблари ўз-ўзидан, яъни автомат тарзда амалга оширилади.\n«NORMA» профессионал ривожланиш марказини яқинда байрам руҳи чулғади. «Раҳбарлар учун бухгалтерия ҳисоби» ҳамда «Бухгалтерия ҳисоби асослари» курсларини битирувчиларга сертификатлар топширилди.\nСолиқ тўловчининг мажбуриятлари. Банкнинг мажбуриятлари. Тўлов интизомини бузувчилар учун маъмурий жарималар.\n1 июндан бошлаб Президентнинг 11.03.2005 йилдаги ПҚ-26-сон Қарори билан назарда тутилган фойдаланишда бўлган машиналар, ускуналар ва механизмларнинг экспорт қилиниши мумкинлиги тўғрисида хулоса бериш бекор қилинади.\nСотиш учун мўлжалланган импорт ускуна 40-божхона режимига (эркин чиқариш) жойлаштирилган. Икки ой ичида у монтаж қилинди, ўрнатилди, синаб кўрилди ва сертификатланди. Унинг таннархига ускуна божхонадан ўтказилгандан кейин қилинган ушбу операциялар харажатини киритиш мумкинми?\nФирмамиз ходимга шахсий автотранспортдан хизмат мақсадида фойдаланганлик учун компенсация тўлайди. Унга ЯИТ ва суғурта бадаллари солиш керакми?\nКорхонада беш кунлик иш ҳафтаси белгиланган. Ходим 2014 йил 2 январдан ишга кирди. 17 февралдан эса уни 14 иш кунига малака оширишга юборишди. Ходим курсда ўқиган вақти учун биз унга ўртача иш ҳақи тўлашимиз керак (МКнинг 166-моддаси). Агар ходим охирги икки календарь ойда тўлиқ ишламаган бўлса, улар учун ўртача ойлик иш ҳақи қандай ҳисобланади?\nЖамоа шартномасига кўра хизмат сафарига юборилган ходимларга оширилган миқдорда суткалик пуллар тўланади. Таътил пулини ҳисоб-китоб қилаётганда меъёрдан ортиқча суткалик тўловларни киритиш керакми?\nМЧЖ қатъий ҳисобда турадиган ҳужжатлар ҳисобланадиган авиачипталар (электрон шаклда) сотиш билан шуғулланади. Бизга НКМ қўлламасдан хизматлар кўрсатишни тақиқлаётган Ангрен ДСИ қанчалик тўғри иш қиляпти?\nМен авиачипталар сотиладиган корхонада ишлайман. Назорат-касса аппаратларидан фойдаланишни режалаштиряпмиз. Бироқ муаммо шундаки, чипталар қайтариб бериладиган ҳоллар учраб туради. Бундай ҳолда кассир-операциячининг назорат-касса дафтари қандай тўлдирилади? Текширув чоғида қоидабузарлик дея талқин қилинмаслиги учун қайтаришга оид ҳужжатларни қандай расмийлаштириш керак?\nМасофавий таълим курси муайян миқдордаги мавзулардан ташкил топган: улардан баҳраманд бўлишнинг ўзига яраша қоидаси бор. Айтайлик, кейинги мавзуга ўтиш учун аввалги мавзу якунламасида тест топшириқларини бажариш ва муайян миқдорда балл тўплаш зарур. Акс ҳолда кейинги мавзу сизга «ўз чиройини очмайди». Айтмоқчи, уриниб кўриш миқдори чекланмаган.\nКорхонамиз балансидаги 0100-счётда ҳисобда турган асосий воситалар объектини ходимимизга беғараз беришга қарор қилдик. Мазкур ҳолда ходимда жисмоний шахслардан олинадиган даромад солиғини тўлаш мажбурияти юзага келадими?\nКорхонамиз таъсисчисига унинг улушини омборимиздаги маҳсулотлар ҳисобидан бермоқчимиз. Бу қонунга зид эмасми? Мазкур операциянинг солиқ оқибатлари қандай бўлади?\nБанкдан берилган ипотека кредити 96,1 млн сўмни ташкил этади. Энди ишчимизнинг ўзи якуний тўловни, яъни 23,9 млн сўмни тўлаши керак. Ишчининг ойлигидан ўтказилган якуний тўлов бўйича ёш оиладан даромад солиғи ушланадими?\nШуъба корхона балансида фойдаланмай турган кўчмас мулк қайта баҳоланиб, жамият бошқарувининг қарори билан биржа савдоларида сотилди ва пул маблағи шуъба корхонанинг ҳисобрақамига тушди. Сотувдан тушган пул маблағи кўчмас мулкнинг қолдиқ қиймати чегирилган ҳолда жамият бошқаруви ҳисобрақамига ўтказиб берилди. Ушбу операциядан шуъба корхона ягона солиқ тўловини тўлайдими ёки жамият бош¬қаруви тўлаган ягона солиқ тўловининг ўзи етарлими?


Умму Аҳмад ад-Дуайжий ҳикоя қилади:\n- Йигирма ёшли қиз автомобил ҳалокати натижасида вафот этди. Вафотидан бироз аввал яқинларининг аҳволинг қандай деган саволларига «Аллоҳга хамд бўлсин! Яхши!» - деб жавоб бериб турган эди. Бироқ оз вақт ичида дунёдан кўз юмди. Аллоҳ уни ўз раҳматига олсин! Марҳумани махсус ювиш хонасига олиб келишди. Биз уни ювиб, тайёрлашга бошладик. У гўё ширин уйқуда-ю ҳозир уйғонадигандек, юзи табассумдан ёнарди. Баданида жароҳат, синиқ ёки қон асоратлари кўринмайди. Шу вақт ғаройиб ходиса рўй берди. Биз ювиш асносида марҳумани кўтарган эдик, бурнидан оқ модда сизиб чиқди ва хона хушбўй мушк хиди билан тўлди. Субханалллох! Бу чиндан ҳам мушк хиди эди...\nТакбирлар айтиб Аллоҳни зикр қилдик. Қизим (марҳума унинг дугонаси эди) йиғлай бошлади.\nМарҳума яқинларининг биридан у ҳақда, ҳаётлик вақтида қандай бўлганлиги хакида сўрадим.\n- Вояга етгандан буён намозни канда қилмаган, кино, телесериаллар кўрмас, умуман телевизорга қиё боқмас қўшиқлар эшитмас эди. Ўн уч ёшга тўлгандан буён душанба, пайшанба кунлари нафл рўза тутишни ўзига одат қилган эди. Ўлимидан олдин Аллоҳ йўлида ўликларни ювиб тайёрлаш билан шуғулланмоқчи эди... Бироқ бировларни ювишдан олдин ўзи ювилди... Муаллималари, дугоналари унинг тақвоси, гўзал ҳулқи ва хушмуомаласи ҳақида гапиришади. Муаллималари ва дугоналарида ҳаётида яхши таассурот қолдирганди. Мана энди вафотидан кейин эслашадиган бўлди, дея сўзини якунлади.\nЁмон хотима топган бошқа қиз ҳақида ҳикоя қилиб Умму Ахмад сўзида давом этади:\n- Ўн етти ёшли бир қизни жасадини ювиш учун келтиришди. Сингилларимиз ювишга киришдилар. Ювишни бошлаганларида қизининг танаси оқ эди. Аста секинлик билан қорая бошлади ва бир парча кўмирдай бўлиб қолди. Унинг ҳоли қандай кечгани бизга қоронғу... Яқинларидан у ҳақда сўролмадик, чунки биз кўрган нарса уларни қўрқитиши мумкин. Шунингдек биз унинг бу ҳолини яширишимиз ҳам керак... Аллоҳдан саломатчилик ва офият сўрайман!\nАзиз синглим, бу икки қиссадан ибрат олдингизми!? Солиҳ мўъминаларга эргашасизми? Ёки гунохкор фосиқалар сизга намунами? Ўзингизга қайси хотимани раво кўрасиз?»\nШу ерда икки ҳикоя ўз поёнига етади. Аллоҳ таолодан Ўзининг йўлида бўлишимизни ва чиройли ўлим топишимизни сўраб қоламиз.


Рўза тутишнинг Исботланган 10 Фойдаси - UzShifo.Info - Sog'lom Yashash Tarzi Sirlari\nHome SALOMATLIK ASOSLARI Organizmni tozalash Рўза тутишнинг Исботланган 10 Фойдаси\nFeruzabegim June 7, 2020 June 20, 2020\nОчлик ёрдамида организмни соғломлаштириш бутун дунё бўйлаб кенг қўлланиладиган машҳур усуллардан бири ҳисобланади.\nОчликнинг турлари кўп. Улардан бири рўза тутишдир (intermittent fasting). Рўза тутганда инсон маълум вақт орасида оч юради ва маълум вақт орасида овқатланади.\nРамазон ойида рўза тутадиганлар рўзани айнан соғлиқ учун тутмайдилар, лекин рўза тутишнинг организмга кўрсатадиган ижобий таъсирларини ҳам инкор этиб бўлмайди.\nРўза тутишнинг организмга таъсирлари устида бугунги кунгача кўплаб илмий тадқиқотлар олиб борилган.\nҚуйида рўза тутишнинг исботланган 10 фойдасини кўриб чиқамиз.\n1. Рўза тутиш Ҳужайралар, Генлар ва Гормонларга ижобий таъсир кўрсатади\nОрганизм овқат ҳазми билан овора бўлмаган пайтида энергияни ўзини тиклашга сарфлайди.\nБунда организмда қуйидаги ўзгаришлар рўй беради:\nҚондаги инсулин миқдори тушади, натижада ортиқча вазн йўқола бошлайди. (1)\nҚондаги ўсиш гормони 5 баравар ошади (2, 3), бу эса ўз навбатида ортиқча ёғларнинг эриши ва мускул массасининг ортишига сабаб бўлади. (4)\nҲужайралар ортиқча кераксиз қолдиқлардан тозалана бошлайди, ҳужайралар ўзини тиклай бошлайди. (5)\nКасалликлардан ҳимоя қилувчи ва қаришни секинлаштирувчи генлар ва молекулаларда ижобий ўзгаришлар кузатила бошлайди. (6, 7)\n2. Рўза тутиш ортиқча вазн ва бел соҳасидаги ёғлардан ҳалос қилади\nРўза тутаётган инсон табиийки камроқ овқат ейди. Бу эса камроқ калория истеъмол қилиш деганидир.\nБунинг устига, очлик пайтида қондаги ўсиш гормонлари миқдори ошади, метаболизм ҳам 3.6-14%га ошади.(8, 9)\n2014 йилдаги тадқиқот хулосаларига кўра, рўза тутиш 3-24 ҳафта ичида 3-8% вазн йўқотишга ёрдам берар экан. Бу эса катта кўрсатгичдир. (10)\nРўза тутган инсонлар бел соҳасидаги 4-7% ёғлардан ҳам ҳалос бўлишган. Бел соҳасида йиғиладиган ёғлар касал қилувчи зарарли ёғлар ҳисобланади.\nРўза тутиш калория чекловчи парҳезларга қараганда мускул массасини камроқ камайтириши ҳам аниқланган. Бу дегани, доим паст калорияли диетада ўтирадиганлар рўза тутадиганларга қараганда кўпроқ мускул ҳажмини йўқотар экан. (11)\n3. Рўза тутиш қондаги шакар миқдорини тушириши ва Диабет II рискини камайтириши мумкин\nТадқиқотларга кўра рўза тутиш қондаги шакар миқдорини 3-6%га ва инсулин миқдорини 20-31%га камайтиради. (12)\nБошқа тадқиқот хулосасига кўра эса рўза тутиш буйрак шикастланишидан ҳимоя қилади. Буйрак шикастланиши диабетга йўлиққан инсонларда кўп учрайди. (13)\nТадқиқотлар кўрсатишича, такрорланиб турадиган очлик эркак кишилар учун шубҳасиз жуда фойдали, бироқ аёлларда вазият бироз фарқли экан. Бунга сабаб шуки, аёл организмида наслни давом эттириш (ҳомиладор бўлиш, эмизиш) дастури мавжуд. Шунинг учун аёлларда натижа ҳозирча ҳар хил.\nБир тадқиқотда 22 кун давомида 36 соат оч юриб, сўнг 12 соат ичида бемалол овқатланган аёл ва эркакларда натижа бироз фарқли бўлиб чиқди. 22 кун давомида 36 соатлик рўза тутиш (Intermittent Fasting) натижасида аёлларда глюкозага сезгирлик бироз ёмонлашди, аммо бошқа параметрларда ўзгариш сезилмади. Эркак кишилар учун эса бундай узоқ очлик яхшироқ натижалар кўрсатди. Бунда аёлларда ҳам эркакларда ҳам стрессга чидамлилик кўрсаткичи яхшиланган. (14)(15)\n4. Рўза тутиш организмдаги оксидатив стресс ва яллиғланишларни камайтиради\nОксидатив стресс қаришни тезлаштиради ва кўп сурункали касалликларга сабаб бўлувчи омиллардан бири ҳисобланади. (16)\nОксидатив стресс дегани бу эркин радикалларнинг оқсил, ДНК каби муҳим молекулалар билан реакция килиб ишдан чиқаришига айтилади.(17)\nБир неча тадқиқотлар кўрсатишича рўза тутиш организмнинг оксидатив стрессга чидамлилигини оширади, яъни уни камайтиради. (18, 19).\nШунингдек, рўза тутиш организмдаги яллиғланишларни камайтириши ҳам аниқланди. (19, 20, 21).\nДемак, рўза тутиш оксидатив стрессни камайтириши ҳисобига қаришни секинлаштиради ва яллиғланишларни камайтириши ҳисобига организмни соғломлаштирар экан.\n5. Рўза тутиш юрак саломатлигига фойда қилиши мумкин\nЮрак касалликлари дунё бўйича ўлдирувчи касалликлар ичида энг юқори ўринни эгаллайди. Саратон иккинчи ўринда ва жароҳатлар ҳисобига оламдан ўтиш учинчи ўринни эгаллайди. (22)\nРўза тутиш юрак касалликларига сабаб бўлувчи бир неча риск-факторларни, яъни қон босимини, холестеринни, қон триглицеридлари, яллиғланиш маркерлари ва қондаги шакар миқдори кўрсаткичларини яхшилайди. (23, 24, 25, 26)\nРўза тутишнинг юрак саломатлигига фойдаси ҳақида аниқ бир хулосага келиш учун қўшимча тадқиқотлар зарурдир. Сабаби, очликнинг юрак касалликлари билан боғлиқ тадқиқотларнинг аксарияти одамлар эмас ҳайвонлар устида олиб борилган.\n6. Рўза тутиш ҳужайраларни тикловчи жараёнларни ишга туширади\nРўза тутаётганимизда организмда ҳужайраларни чиқиндилардан тозаловчи аутофагия деб номланувчи жараён ишга тушади. (27, 28)\nБунда ҳужайралар ичидаги йиғилиб қолган яроқсиз оқсиллар парчалана бошлайди.\nАутофагия жараёни организмни саратон, Альцгеймер каби турли жиддий касалликлардан ҳимоя қилиши мумкин.\n7. Рўза тутиш саратон (рак) касаллигидан ҳимоя қилиши мумкин\nҲайвонлар устида олиб борилган бир неча тадқиқот натижаларига кўра рўза тутиш (маълум вақтда оч юриш ва маълум вақт овқатланиш) организмни саратондан ҳимоя қилар экан. (29, 30, 31, 32)\nСаратон билан касалланган беморлар устида олиб борилган тадқиқот натижалари шуни кўрсатадики, рўза тутиш химиотерапиянинг зарарли салбий таъсирларини камайтиради. (33)\n8. Рўза тутиш мия учун фойдали\nРўза тутиш метаболизмни яхшилайди, бу эса мия учун ҳам фойдали ҳисобланади.\nКаламушлар устида олиб борилган бир нечта тадқиқотлар натижаларига кўра рўза тутиш янги нерв толаларининг ўсишига ёрдам беради. Бу эса табиийки мия фаолияти учун ҳам ижобий таъсир кўрсатади. (34 , 35)\nШунингдек, рўза тутиш миянинг нейротрофик фактори (BDNF) деб номланувчи гормон миқдорини ҳам оширади. Бу гормон миқдори одатда депрессия ва бошқа мия билан боғлиқ касалликлар пайтида камайиб кетади. Демак рўза тутиш орқали бу гормон миқдорининг ортишига эришиш мумкин экан.\nҲайвонлар устида олиб борилган тадқиқотларга кўра рўза тутиб юриш инсульт натижасида юзага келиши мумкин бўлган мия шикастланишидан ҳимоя қилар экан. (36)\n9. Рўза тутиш Альцгеймер касаллигидан ҳимоя қилиши мумкин\nАльцгеймер касаллиги дунё бўйича жуда кенг тарқалган нейродегенератив касаллик ҳисобланади. Бу касалликни даволаш деярли имконсиз, шунинг учун унинг олдини олишга ҳаракат қилиш жуда муҳим ҳисобланади.\nКаламушлар устида олиб борилган тадқиқотга кўра рўза тутиш бу касалликнинг кечикиши ва унинг енгилроқ тарзда ўтишига ёрдам берар экан. (37)\nКлиник кузатувлар шуни кўрсатадики, рўза тутиб юрган одамларнинг 10 тадан 9 тасида Альцгеймер касаллиги симптомлари анча енгил ўтади. (38)\nҲайвонлар устида олиб борилган тадқиқотларга кўра рўза тутиш Паркинсонс ва Хантингтон каби нейродегенератив касалликлардан ҳам ҳимоя қилиши мумкин экан. (39, 40).\n10. Рўза тутиш қаришни секинлаштиради\nКаламушлар устида олиб борилган тадқиқотга кўра рўза тутиш умр давомийлигини оширади. (41)\nБошқа бир тадқиқот натижаси эса яна ҳам лол қолдиради. Тадқиқотда ҳар икки кунда бир оч қолдирилган каламушлар умуман оч қолмаган каламушлар гуруҳига қараганда 83% кўпроқ умр кўришади.(42)\nРўза тутиш метаболизмни яхшилаши ва саломатликка умумий ижобий таъсир кўрсатиши умр давомийлигининг ҳам ошишига ҳизмат қилиши табиийдир.


газ - Parstoday\nАфғонистон чегарасида юз берган ёнғинни учириш тасвирлари (видео)\nмарт 07, 2021 13:52\nАфғонистон-Эрон чегарасидаги божҳонада юз берган ёнғин эронлик ўт учирувчилар ёрдамида бартараф этилди.\nмарт 07, 2021 12:47\nПортлаш CentPoint Energy ишчилари Spring City шаҳридаги уй ташқарисидаги газ қувурининг оқимини тўсмоқчи бўлган пайтда содир бўлди,-деб хабар беради Эрон телерадио компаниясининг халқаро хизмати.\nАҚШ давлати Норд Стрим 2" газ лойиҳасига қарши чиқмоқда\nфеврал 17, 2021 13:51\nЕрвопанинг Россиядан газ импорт қилилишга интилаёганига қарамай, Оқ уй режими наттоғи АҚШнинг " Норд стрим 2" газ лойиҳасига қарши эканлигини маълум қилди.\nМиррих юзасининг ажойиб фотосуратлари (фотожамланма)\nфеврал 16, 2021 13:28\nNASA Марс разведкаси юзасининг пжойиб суратларини суратга олди. Нашр қилинган расмларда қумтепалар, майда водийлар ҳамда очиқ-жигарранг ва кўк рангдаги тасвирланган Марснинг атмосфера карбонат ангидрид гази 95 фоиздан ортиқ. Марс ҳар хил фаслларга эга сайёра. Қишда эса атмосферадаги карбонат ангидриди музланган газга айланади.\nТожикистон 2021 йилда Ўзбекистондан 250 миллион куб метр табиий газ харид қилади\nфеврал 02, 2021 16:23\nТожикистон 2021 йилда Ўзбекистондан 250 миллион куб метр табиий газ харид қилади. Бу ҳақда РИА Новости “Тожиктрансгаз” ОАЖ раҳбари ўринбосари Шавкат Шоимовнинг сўзларига таянган\nЯнвар 24, 2021 13:24\nЯнвар 21, 2021 14:25\nБугун Эрон президенти Ҳасан Руҳоинйнинг фармони асосида Хўзистон вилоятида Ғарбий Осиёнинг энг йирик газни қайта ишлаш заводи ҳисобланадиган Форс кўрфазининг Бедбаланд газни қайта ишлаш заводи ишга туширилди.\nҚаршида икки боланинг ўлимига сабаб бўлган портлаш оқибатлари\nЯнвар 06, 2021 13:33\nҚашқадарё вилояти Қарши шаҳри «Отчопар» маҳалла фуқаролар йиғинида жойлашган хонадонларнинг бирида 6 январь куни соат тахминан 8:10 да газ-ҳаво аралашмасининг чақнаши (портлаш) юз берган эди. Фавқулодда вазиятлар вазирлиги матбуот хизмати ҳодиса оқибатида бино деворлари қулаб тушгани, вайрон бўлган уй ичидан икки кишининг жасади олиб чиқилганини маълум қилган эди.\nҚоракўлда норози аҳоли намойишга чиқди\nдекабр 11, 2020 13:34


ЕЛИМИЗДЕ ТЫНЫШ МАҚСЕТЛЕРДЕ ПАЙДАЛАНЫЎ УШЫН АТОМ ЭНЕРГЕТИКАСЫ ҚУРЫЛАДЫ | Qaraqalpaqstan Xabar Agentligi\nЕЛИМИЗДЕ ТЫНЫШ МАҚСЕТЛЕРДЕ ПАЙДАЛАНЫЎ УШЫН АТОМ ЭНЕРГЕТИКАСЫ ҚУРЫЛАДЫ\nӨзбекстан Республикасы Президенти Шавкат Мирзиёвтиң басшылығында 10-июль күни елимизде улыўма жаңа тараў болған атом энергетикасын қурыў бойынша шөлкемлестириў-техникалық илажларды әмелге асырыў мәселелерине бағышланған мәжилис өткерилди.\nДүньяда газ, нефть, көмир ҳәм басқа да дәреклерге болған талап күн сайын артып бармақта. Бул өз гезегинде, усы ресурслар резервиниң кескин азайып кетиўине алып келип атыр. Соның ушын пүткил тиришилик – талап ушын ислетилетуғын ресурслардың альтернатив түринен пайдаланыўға ҳәрекет етпекте. Солардан бири тынышлық мақсетлери жолында атом электр энергетикасын раўажландырыўға айрықша итибар қаратылмақта. Ҳәзирги күнде дүньяның 30 дан аслам елинде атом электр станцияларынан нәтийжели пайдаланылмақта. Ол елдиң экономикасына үлкен пайда келтириў менен бирге, тәбийғый ресурслардың үнемлениўине хызмет етпекте.\nБүгинги күнде елимизде электр энергетикасына болған талап 69 миллиард киловатт-сатты қурайды. Бул қуўатлылықтың дерлик 85 проценти газ ҳәм көмир жағыў арқалы, қалған 15 проценти гидроэлектр станцияларында ислеп шығарылады. Бул ушын жылына 16,5 миллиард куб метр тәбийғый газ, 86 мың тонна мазут ҳәм 2,3 миллион тонна көмир жумсалады.\nКелешекте экономиканың өсиўи, халықтың саны ҳәм турмыс дәрежесиниң артыўы есабынан электр энергиясына болған талап буннан былай да артады.\n– Егер усы қуўатлылықты тәмийинлеў ушын тәбийғый газден ҳәм көмирден пайдаланыўды даўам ете берсек, олардың бар резерви белгили ўақыттан кейин таўсылып қалыўы мүмкин. Бул болса келешек әўлад алдында кеширип болмайтуғын қәте ҳәм жынаят болады, – деди Шавкат Мирзиёев.\nСол себепли елимизде тыныш мақсетлерде пайдаланыў ушын экологиялық таза ҳәм узақ мүддет таўсылмайтуғын атом энергетикасын қурыўға кирисилди. Россияның «Росатом» мәмлекетлик корпорациясы менен биргеликте атом электр станциясын қурыў бойынша келисимге ерисилди. Бул комплекс 2 энергоблоктан ибарат, ҳәр бириниң қуўатлылығы 1 мың 200 мегаватт болады. Оны 2028-жылға шекем толық иске қосыў режелестирилген.\nАтом электр станциясы қурылыў нәтийжесинде жылына 3,7 миллиард куб метр тәбийғый газ үнемленеди. Бул дәрек қайта исленип, жоқары қосымша қунға ийе нефть-химия өнимлери ислеп шығарылады.\nАтом энергиясы экологиялық таза, бундай станциялар зыянлы ийис газди пайда етпейди. Нәтийжеде елимизде тәбийғый газди жағыўдан пайда болатуғын ҳәм қоршаған орталыққа тарқалатуғын ийис газиниң көлеми жылына 3 миллион тоннаға азаяды.\nМәжилисте атом электр станциясын қурыў, оннан пайдаланыўға байланыслы шөлкемлестириў-техникалық ҳәм әмелий жумыслар додаланды.\nПрезидентимиз бундай объектлерди қурыў бойынша раўажланған мәмлекетлердиң тәжирийбеси тийкарында жумыс ислеў, атом электр станциясын жайластырыў бойынша техникалық шәртлерди ислеп шығыў ҳәм геологиялық-изертлеў жумысларын сапалы орынлаў бойынша тапсырмалар берди.\nЕлимизде жаңа болған усы тараўға тийисли нормативлик-ҳуқықый базаны жаратыў, «Атом энергиясынан пайдаланыў ҳаққында»ғы нызам ҳәм тийисли қарар жойбарларын ислеп шығыў, олардың МАГАТЭ талапларына ҳәм халықаралық ҳүжжетлерге муўапықлығына айрықша итибар қаратыў зәрүрлиги атап өтилди.\n– Бул бағдардағы барлық жумысларды муўапықластырыў, ҳүжжетлерди таярлаў. жойбарлаў жумыслары ҳәм сөйлесиўлер алып барыў ушын Министрлер Кабинети жанында жаңа шөлкем дүзиў керек. Соның менен бирге, усы шөлкемниң жанында атом электр станциясын қурыў дирекциясын да шөлкемлестириў зәрүр. Кейин ала бул дирекция атом электр станциясының операторы болып қалады, – деди мәмлекетимиз басшысы.\nҲәммемизге белгили, атом электр станциясын қурыў ҳәм оннан пайдаланыўда ең заманагөй ҳәм қурамалы технологиялар қолланылады. Бул ушын болса терең билимге ҳәм жоқары маманлыққа ийе болған қәнигелер керек. Сол себепли Ташкентте физика тараўында дүньяда жетекши билимлендириў мәкемелеринен бири есапланған Москва инженерлик-физика институтының филиалын ашыў мөлшерленбекте.\nСондай-ақ, физика ҳәм техника бағдарларындағы жоқары оқыў орынларын питкерген потенциаллы кадрларды таңлап алып, оларды Москва ҳәм Минск қалаларына оқыўға және атом электр станцияларында тәжирийбе арттырыўға жибериў бойынша көрсетпе берилди.\n– Усы жойбарды әмелге асырыўда улыўма басқаша система жаратамыз. Бул бағдарда ҳеш қандай бюрократлық тосқынлықлар болыўына улыўма жол қойылмайды, – деди Президентимиз. – Себеби ҳәр тәреплеме узақты гөзлеп режелестирилген экологиялық таза ҳәм зыянсыз бул ири жойбар елимиздиң экономикалық раўажланыўына, халқымыздың турмыс абаданлығын буннан былай да арттырыўға хызмет етеди.\nМәжилисте ҳәр бир басқыштағы жумысларды пуқта ислеп шығыў ҳәм әмелге асырылып атырған жумыслардың нәтийжелилигин қатаң қадағалаўға алыў бойынша көрсетпелер берилди.\n11.07.2018, 13:28 | 102 мәрте көрилди


Señor & Señorita дўкони: Келинлар учун нима керак бўлса, ҳаммаси бизда...\n10:14 / 29.07.2016\nҲар бир келин учун керак бўлган нарсалар бизда муҳайё.\nХотиржам ва ширин уйқу учун...\nТуркиянинг Sarev бренди ишлаб чиқарган момиқ air чойшаблар. Уларнинг устидан енгил ёзги тўшак ва ёстиқлар учун чойшаблар ва қишда ишлатиш учун бир қадар қалин ва иссиқ чойшабларни қўшимча сифатида тавсия қиламиз. Чойшаблар юқори сифатли экологик тоза матодан тикилгани учун танага роҳат бағишлайди. Ўзингизни тушдагидай ҳис қиласиз...\nМазали ва унутилмас таомлар пишириш учун...\nТаомни меҳр билан тайёрласа, у мазали бўлади. Меҳр ҳар қандай овқатга ўзгача таъм беради. Ошхонада ўз маҳоратингизни кўрсатиш учун яхши кулинария буюмларидан фойдаланишингиз керак. Биз сизга Британиянинг Joseph Joseph бренди томонидан ишлаб чиқарилган ошхона буюмларини тавсия қиламиз: қулай контенейрлар, капгирлар, косалар ва бошқа кўплаб юқори сифатли материаллардан тайёланган ошхона буюмлари. Бу идишлардан фойдаланиб таом тайёрлаганда овқат пишириш жараёни ҳақиқий байрамга айланиб кетади.\nУйни безаш учун\nSeñor & Señorita дўконида қандай ажойиб декоратив гулларни сотиб олиш имконияти борлигини тасаввур қилсаннгиз эди... Бизда шундай ажойиб сунъий гуллар борки, уларга шайдо бўлиб аслидан фарқлолмай қоласиз. Уларни парвариш қилиш табиий гулларни парваришлагандан осонроқ. Иш хонаси, офис ва меҳмонхона учун алоҳида гуллар тавсия қиламиз. Ҳозирги замонда банд аёл учун уйининг доим чиройли туриши жуда муҳим. Биз бу борада сизга ёрдам берамиз.\nМеҳмон кутиш учун\nМеҳмонларни ажаблантириш учун нима қилиш керак? Энг аввал чиройли дастурхон безатиш... Меҳмонхонангиз қандайдир байрам муносабати билан дугонангизни меҳмонга чақиргандагина эмас, доим чиройли бўлиши керак. Туркиянинг Karaca бренди остида ишлаб чиқариладиган чинни идишлар жамланмаси ҳар қандай меҳмонни ҳайратга солади. Улар уйингизга байрамона кайфият бахш этади. Меҳмонларингиз сизнинг дидингизга лол қолишади. Бундай чинни идишларнинг ошхона учун ишлатиладиган турлари ҳам бор.\nЯхши кайфият учун\nҚиз бола доим яхши кайфиятда бўлиши керак. Табиий ифорли диффузордан фойдалансангиз, атрофдаги ранглар яна ҳам чиройли бўлиб кўринади. Унинг бетакрор ифорга эга таркиби сабзи уруғи, Мадагаскар ванили, аччиқ апелсин, калабрия бергемоти ва жасминдан таркиб топган. Шарқона услубдаги ширин ҳид сизга эйфория тақдим этади. Диффузорнинг захира идишларидан сотиб олсангиз, пулингиз ҳам тежалади.\nMillifori Milano парфюмериялари ақлдан оздирадиган ҳидга эга бўлиб, уни туйганда қандай ҳид сизга керак бўлганини аниқ англайсиз.\nSeñor & Señorita дўконидаги сизга маъқул бўладиган бошқа маҳсулотлар ҳақида маълумот олишни истасангиз, ижтимоий тармоқлардаги саҳифаларимизга мурожаат қилинг.\nМанзил: MEDIAPARK савдо маркази, Қоратош, 2-қават.\nИш тартиби: Душанба-пайшанба кунлари, соат 10:00дан 20:00гача.\nЖума-якшанба кунлари, соат 10:00дан 22:00гача.\nТелефон: (99871) 202 77 00\nХаридлар терминал ёки нақд тўлов орқали амалга оширилади.\nФейсбукдаги расмий саҳифа: https://www.facebook.com/senorandsenorita/\nИнстаграмдаги расмий саҳифа: @senorandsenorita


Бош сахифа > Янгиликлар > НАВОИЙ ШАҲРИДА “УЧ АВЛОД УЧРАШУВИ” БЎЛИБ ЎТДИ\nНавоий шаҳридаги 20-умумий ўрта таълим мактабида “Уч авлод учрашуви” маданий-маърифий тадбири бўлиб ўтди.\nМустақиллигимизнинг 30 йиллиги муносабати билан “Янги Ўзбекистонда эркин ва фаровон яшайлик” шиори остида ўтказилган тадбирга уч авлод вакиллари – меҳнат фахрийлари, фидойи ишчилар ва ёшлар таклиф этилди. Шунингдек, шаҳар фаоллари, турли фан олимпиадалари ва спорт мусобақаларида зафар қозонган ўқувчи-ёшлар иштирок этди.\nТўкин дастурхон атрофида ташкил этилган “Уч авлод учрашуви” санъат усталарининг катта гала-концерти билан давом этди. Гўзал рақслар, ўйин-кулгиларда энг азиз айём шукуҳи намоён бўлди.